
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1244 


1 Σεπτεμβρίου 2003 


ΑΠΟΦΑΣΕΙ Σ 

Αριθ. 1075479/1007/Α0006 

Υπηρεσιακός Κανονισμός Συμβάσεων της Κτηματικής 
Εταιρίας του Δημοσίου (Κ.Ε.Δ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

Του άρθρου 21 του Ν. 973/1979, όπως τροποποιήθηκε 
με την Κ.Υ.Α. 1130279/15311/Α006/ Β1108, εκδοθείσα 
κατ’ εξουσιοδότηση του Ν. 2414/96/135Α, σύμφωνα με 
την οποία οι υπάρχοντες κανονισμοί της ΚΕΔ εξακολου¬ 
θούν να ισχύουν μέχρι την κατά νόμο αντικατάστασή τους 
εκδίδονται δε με πρόταση του ΔΣ της ΚΕΔ δι’ αποφάσεως 
του Υπουργού Οικονομικών δημοσιευόμενης δια της 
Εφημερίδοςτης Κυβερνήσεως. 

2. Του άρθρου 19 του Ν. 2386/1996 (Α'43/1996). 

3. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα όπως προστέθηκε με το άρθρο 27 
του Ν. 2081/1992 (Α' 154) και τροποποιήθηκε με το άρθρο 
1 του Ν. 2469/1997 (Α'38) 

4. Την 4Ζ/30.1.2003 απόφαση του Διοικητικού Συμβου¬ 
λίου της Κτηματικής Εταιρίας του Δημοσίου δια την αντι¬ 
κατάσταση του ισχύοντος Υπηρεσιακού Κανονισμού Συμ¬ 
βάσεων της Κτηματικής Εταιρίας του Δημοσίου ΚΕΔ, (Β' 
552/1980) ως ισχύει σήμερα. 

5. Την 1065956//863/Α0006/15.7.2003 (Β' 985) Κοινή 
Απόφαση του Πρωθυπουργού και του Υπουργού Οικονο¬ 
μίας και Οικονομικών «Ανάθεση αρμοδιοτήτων στους 
Υφυπουργούς Οικονομίας και Οικονομικών». 

6. Το γεγονός, ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε τον νέο Υπηρεσιακό Κανονισμό Συμβάσεων 
της Κτηματικής Εταιρίας του Δημοσίου, που συντάχθηκε 
από το Διοικητικό Συμβούλιο της Κ.Ε.Δ. και έχει ως εξής: 

Άρθρο 1 ο 

Αντικείμενο Υπηρεσιακού Κανονισμού Συμβάσεων ΚΕΔ 

1. Ο παρών Κανονισμός ρυθμίζει τις τηρητέες διαδικα¬ 
σίες κατάρτισης συμβάσεων οικονομικής διαχείρισης των 
δημοσίων ακινήτων από την ΚΕΔ. και ειδικότερα 


2. Την διαδικασία που πρέπει να τηρείται από την Κτη¬ 
ματική Εταιρία του Δημοσίου στις συμβάσεις εκμισθώσε- 
ων, χρονοεκμισθώσεων (Ιοαείηρ) παραχωρήσεων της 
χρήσης, εκποιήσεων, αγορών, ανταλλαγών και εκποιήσε- 
ως επί αντιπαροχή επί των ακινήτων του Δημοσίου. Ο αυ¬ 
τός Κανονισμός εφαρμόζεται καιπροκειμένου περί ακινή¬ 
των ιδιοκτησίας Ν.Π.Δ.Δ. ή άλλων Οργανισμών, η διαχεί¬ 
ριση των οποίων έχει ανατεθεί εις την Εταιρία με διάταξη 
νόμου, Υπουργική απόφαση ή σύμβαση διαχείρισης. 

ΚΕΦΑΛΑΙΟ Α 
ΜΙΣΘΩΣΕΙΣ 

Άρθρο 2ο 

Τρόπος Εκμίσθωσης 

1. Τα ακίνητα που διαχειρίζεται η Κτηματική Εταιρία του 
Δημοσίου εκμισθώνονται με δημόσιο πλειοδοτικό διαγω¬ 
νισμό. 

2. Κατ’ εξαίρεση η Κ.Ε.Δ. μπορεί να προβαίνει μετά από 
απόφαση του Διοικητικού Συμβουλίου αυτής, σε εκμι¬ 
σθώσεις χωρίς διαγωνισμό: 

α) Όταν η ετήσια πρόσοδος από το εκμισθούμενο ακί¬ 
νητο δεν υπερβαίνει το ποσό των οκτώ χιλιάδων (8000) 
Ευρώ. 

β) Όταν πρόκειται για εκμίσθωση ακινήτων προς Οργα¬ 
νισμούς Τοπικής Αυτοδιοίκησης και γενικώς προς 
Ν.Π.Δ.Δ., όπως και σε Οργανισμούς και Ιδρύματα Κοινής 
Ωφελείας Ιδιωτικού Δικαίου που εκπληρώνουν κοινωφε¬ 
λείς σκοπούς, για την ικανοποίηση των στεγαστικών ή άλ¬ 
λων σχετικών προς εκπλήρωση των σκοπών τους λει¬ 
τουργικών αναγκών. Κοινωφελής σκοπός για την εφαρ¬ 
μογή της παρούσας διάταξης είναι εκείνος, ο οποίος 
ενδιαφέρει κατά προτεραιότητα και αποδεδειγμένα το 
κοινωνικό σύνολο ή ευρύτερες κοινωνικές ομάδες, δεν 
περιορίζεται στα μέλη του νομικού προσώπου εν πάση δε 
περιπτώσει δεν δύναται να αποβλέπει εις οικονομικής φύ- 
σεως επιχείρηση. Περιορισμένης έκτασης οικονομικές 
δραστηριότητες ως πηγή πρόσθετων πόρων κοινωφε¬ 
λούς ιδρύματος, εφόσον εξυπηρετούν το σκοπό της πα¬ 
ραχώρησης, κρίνονται κατά περίπτωση από το Δ.Σ.. 

γ) Όταν πρόκειται για εκμίσθωση ακινήτων που προορί¬ 
ζονται για εντελώς καθορισμένη ειδική εποχιακή χρήση, 
που σε καμία περίπτωση δεν μπορεί να διαρκέσει περισ¬ 
σότερο από έξη (6) μήνες και εφόσον συντρέχει επείγου- 

σα αιτιολογημένη ανάγκη, σύμφωνα με το άρθρο 19 του 
Ν. 2386/1996 

δ) Όταν πρόκειται για εκμίσθωση με σκοπό την απόκτη¬ 
ση ή διατήρηση της νομής ακινήτου οπότε η εκμίσθωση 
συνομολογείται για χρονικό διάστημα μέχρι ένα (1) έτος 
και 

ε) Κατ'εφαρμογή ειδικής διάταξης νόμου με την οποία 
επιτρέπεται η χωρίς διαγωνισμό εκμίσθωση ακινήτου του 
δημοσίου. 

3. Το ποσόνπου καθορίζεται στην § 2 περιπτ. ατού πα¬ 
ρόντος άρθρου μπορεί να αναπροσαρμόζεται ανά τριετία 
με απόφαση του Διοικητικού Συμβουλίου της ΚΕΔ, η 
οποία θα εγκρίνεται από τον Υπουργό Οικονομίας και Οι¬ 
κονομικών . 

4. Πριν από την εκμίσθωση συντάσσεται από την αρμό¬ 
δια Υπηρεσία Έκθεση Καταμέτρησης καθώς και Εκτίμη¬ 
σης της αγοραίας αξίας και μισθωτικής αξίας του προς 
εκμίσθωση ακινήτου. Στην'Εκθεση αναφέρονταιο Ο.Τ.Α., 
ο οικισμός, η θέση, τυχόν επωνυμία, η ακριβής διεύθυνση 
και η υπάρχουσα χρήση του ακινήτου. 

5. Με ειδική σύμβαση και τήρηση των διατάξεων του πα¬ 
ρόντος Κανονισμού η Εταιρία δύναται να εκμισθώνει ακί¬ 
νητα άλλων Ν.Π.Δ.Δ.. εφόσον της ανατεθεί η διοίκηση και 
η διαχείριση προς δε να μισθώνει ακίνητα για λογαριασμό 
τους και προς εκπλήρωση των στεγαστικών τους αναγκών. 

Άρθρο 3ο 

Χρονική διάρκεια εκμίσθωσης 

1. Με την επιφύλαξη των διατάξεων του προηγούμενου 
άρθρου τα ακίνητα του Δημοσίου τα οποία διαχειρίζεται η 
Κ.Ε.Δ. εκμισθώνονται για χρονική διάρκεια όχι μεγαλύτε¬ 
ρη των πέντε (5) ετών. 

2. Γιατη δημοπράτηση εκμίσθωσης ακινήτων που υπά¬ 
γονται σε ειδικό καθεστώς προστατευομένης επαγγελ¬ 
ματικής ή άλλης χρήσης λαμβάνονται υπόψη οι σχετικές 
νομοθετικές διατάξεις. 

Άρθρο 4ο 

Ειδικές εκμισθώσεις εκμετάλλευσης ακινήτων 

1. Επιτρέπεται η κατάρτιση μακροχρόνιας μίσθωσης 
διάρκειας μέχρι ενενήντα (99) χρόνια, για περιπτώσεις εκ¬ 
μετάλλευσης ακινήτων του Δημοσίου και αξιοποίηση με¬ 
γάλων άγονων εκτάσεωντου Δημοσίου, που απαιτούν ιδι¬ 
αίτερα ουσιώδεις δαπάνες του μισθωτού, όπως κατα¬ 
σκευή κτιρίων, τεχνικών έργων, εγκαταστάσεων και 
γενικά μεγάλου επενδυτικού προγράμματος, με αυτο¬ 
χρηματοδότηση ή όχι. 

2. Η επιλογή του μισθωτού εφόσον δεν είναι δυνατόν ή 
συμφέρον να γίνεται με την διαδικασία του δημοσίου 
πλειοδοτικού διαγωνισμού, μετά από αιτιολογημένη από¬ 
φαση του Δ.Σ. της Κ.Ε.Δ., γίνεται μετά από πρόσκληση εκ¬ 
δήλωσης ενδιαφέροντος και αξιολόγησης προσφορών. 
Σε κάθε περίπτωση οι όροι της διακήρυξης πλειοδοτικού 
διαγωνισμού ή της πρόσκλησης εκδήλωσης ενδιαφέρο¬ 
ντος καθορίζονται με ειδική κατά περίπτωση απόφαση 
του Δ.Σ. της Κ.Ε.Δ. 

3. Στην κατά την προηγούμενη παράγραφο απόφαση 
θα περιλαμβάνονται ειδικοί όροι για τα οικονομικά, τεχνι¬ 
κά και λοιπά στοιχεία, ως και πιθανά επενδυτικά προ¬ 
γράμματα μελετοκατασκευών και τα κριτήρια αξιολόγη¬ 
σης και βαθμολογίας για την επιλογή των υποψηφίων μι¬ 
σθωτών. Η διατύπωση τωντελικώνόρωντης σύμβασης θα 


γίνεται στο πλαίσιο των όρων της πρόσκλησης και μετά 
από απ’ ευθείας διαπραγματεύσεις. Η κατάρτιση σύμβα¬ 
σης εξαρτάται από την απόλυτη κρίση του Δ.Σ. της Κ.Ε.Δ. 
και έγκριση από τον Υπουργό Οικονομίας και Οικονομικών 
ή σε περίπτωση διαχείρισης ακινήτου που υπάγεται στην 
κυριότητα άλλου φορέα και από τον εποπτεύοντα τον φο¬ 
ρέα Υπουργό όπως προβλέπει το άρθρο 19 Ν. 2386/96. 

4. Επιτρέπεται η μίσθωση για πολλαπλές χρήσεις, οι 
οποίες θα πρέπει να προσδιορίζονται επακριβώς στο αρ¬ 
χικό μισθωτήριο, που θα συναφθεί. 

5. Μετά την υπογραφή του αρχικού μισθωτηρίου, επι¬ 
τρέπεται η μετατροπή της χρήσης του μισθίου στο σύνο¬ 
λο ή μερικά, μόνον εφόσον εγκρίνει αυτή το Δ.Σ. της 
Κ.Ε.Δ., το οποίο θα ορίσει τους όρους και προϋποθέσεις 
αυτής, μετά από έγγραφη αίτηση του μισθωτή και έγκρι¬ 
ση του Υπουργού Οικονομίας και Οικονομικών και στη πε¬ 
ρίπτωση διαχείρισης ακινήτου που ανατέθηκε από άλλο 
φορέα και από τον εποπτεύοντα τον φορέα Υπουργό. 

6. Η μακροχρόνια μίσθωση σε φυσικό πρόσωπο είναι 
ελευθέρως μεταβιβαστή κατ'αίτηση καθολικού διαδόχου. 

Άρθρο 5ο 

Προκήρυξη Διαγωνισμού Εκμίσθωσης 

1. Οι όροι κάθε μίσθωσης καθορίζονται από το Δ.Σ. της 
Κ.Ε.Δ. ή το αρμόδιο εξουσιοδοτημένο όργανο και περι¬ 
λαμβάνονται στη σχετική διακήρυξη Διαγωνισμού. 

2. Η διακήρυξη του διαγωνισμού υπογράφεται από τον 
Πρόεδρο του Δ.Σ. της Κ.Ε.Δ. ή το αρμοδίως εξουσιοδο¬ 
τημένο όργανο της Εταιρίας, δημοσιεύεται δέκα (10) του¬ 
λάχιστον ημέρες πριν τον διαγωνισμό, με ανάρτηση στα 
Κεντρικά Γ ραφεία της Κ.Ε.Δ. ή στο αντίστοιχο Περιφερει¬ 
ακό Κλιμάκιο της Κ.Ε.Δ. στο οποίο θα διενεργηθεί ο δια¬ 
γωνισμός, στα γραφεία της αρμόδιας Κτηματικής Υπηρε¬ 
σίας, στα γραφείατου αντίστοιχου Πρωτοβάθμιου Οργα¬ 
νισμού Τοπικής Αυτοδιοίκησης στην περιφέρεια του 
οποίου ευρίσκεται το ακίνητο και στη περίπτωση που ο 
διαγωνισμός διενεργηθεί σε αρμόδια Δ.Ο.Υ. στα γραφεία 
αυτής. Επί εκμισθώσεων με ετήσιο μίσθωμα υπερβαίνον 
το ποσό των 8.000 Ευρώ περίληψη της διακήρυξης δημο¬ 
σιεύεται σε μία ή περισσότερες τοπικές ή Αθηναϊκές Εφη¬ 
μερίδες. Το μέγεθος της δημοσιότητας θα πρέπει να είναι 
ανάλογο της τιμής εκκίνησης και του προσδοκώμενου 
αποτελέσματος του διαγωνισμού σε συνάρτηση με το κό¬ 
στος της δημοσιότητας. 

3. Η διακήρυξη πρέπει να παραπέμπει στις ισχύουσες 
για την Κ.Ε.Δ. διατάξεις, στον παρόντα Κανονισμό και να 
περιλαμβάνει: 

Τον χρόνο (ημερομηνία, ώρα έναρξης και λήξης) και τό¬ 
πο διενέργειας της δημοπρασίας, τον τρόπο κατακύρω- 
σης του αποτελέσματος, την περιγραφή του ακινήτου σε 
ότι αφορά το είδος, τη θέση, τις συγκεκριμένες επιτρε¬ 
πτές χρήσεις και το εμβαδόν, την τιμή εκκίνησης της δη¬ 
μοπρασίας, του καταβλητέου μισθώματος, τις τυχόν στα¬ 
διακές αναπροσαρμογές του μισθώματος, ιδία επί πο¬ 
λυετών μισθώσεων τον τρόπο και τον τόπο καταβολής 
του μισθώματος, τη διάρκεια της μίσθωσης και τους λοι¬ 
πούς όρους με τους οποίους θα συμφωνηθεί η εκάστοτε 
συγκεκριμένη μίσθωση. 

Άρθρο 6ο 

Χρόνος και τόπος διεξαγωγής του διαγωνισμού 

1. Οι Διαγωνισμοί εκμισθώσεων ήδη εκμισθωμένων ακι- 

νήτων διενεργούνται εντός του προηγουμένου από τη λή¬ 
ξη της υπάρχουσας μίσθωσης τριμήνου ή το ταχύτερο 
δυνατόν για αυτές που έχουν λήξει. 

2. Οι Διαγωνισμοί διενεργούνται από Επιτροπές που 
ορίζονται κάθε έτος από το Δ.Σ. της Κ.Ε.Δ. Κατ’ εξαίρεση 
για διαγωνισμούς με έγγραφες προσφορές ή επίσης με 
έγγραφες προσφορές και πρόσθετη δυνατότητα βελτίω¬ 
σης, μπορεί να ορίζεται άλλη Επιτροπή διενέργειας του 
διαγωνισμού. 

3. Οι Διαγωνισμοί διεξάγονται για τα ακίνητα που βρί¬ 
σκονται στο Νομό Αττικής στα Κεντρικά Γραφεία της 
Κ.Ε.Δ., για τα ακίνητα των Νομών όπου λειτουργεί Περι¬ 
φερειακό Κλιμάκιο, στην έδρα του Κλιμακίου, για τα ακί¬ 
νητα των υπολοίπων Νομών στην έδρα της αρμόδιας Κτη¬ 
ματικής Υπηρεσίας ή της αρμόδιας Δ.Ο.Υ. ή στο δημο¬ 
σιότερο μέρος του χωριού στην περιφέρεια του οποίου 
βρίσκεται το ακίνητο, όταν πρόκειται για ακίνητα μικρής 
αξίας. Κατ’ εξαίρεση το Δ.Σ. της Κ.Ε.Δ. μπορεί αιτιολογη¬ 
μένα να αποφασίσει τη διενέργεια συγκεκριμένου διαγω¬ 
νισμού σε διαφορετικό από τους ανωτέρω τόπο. 

4. Οι προσφορές υποβάλλονται στην αρμόδια Επιτρο¬ 
πή, που διενεργεί τον διαγωνισμό κατά την ημερομηνία 
και ώρα, που ορίζεται στη διακήρυξη. 

Άρθρο 7ο 

Τρόπος διενέργειας του διαγωνισμού 

1. Για τη συμμετοχή στο διαγωνισμό απαιτείται κατάθε¬ 
ση εγγύησης με μετρητά στο Ταμείο της Κ.Ε.Δ. ή εγγυη¬ 
τικής επιστολής. Προσφορές χωρίς εγγύηση δενγίνονται 
δεκτές. Η εγγύηση συμμετοχής ορίζεται κατ'εκτίμηση σε 
ποσό ίσο προς το ένα δωδέκατο (1/12) των μισθωμάτων 
της συνολικής μισθωτικής περιόδου με βάσει το μίσθωμα 
της τιμής εκκίνησης, εκτός αν διαφορετικά ορίζεται στη 
διακήρυξη. 

2. Η εγγυητική επιστολή συμμετοχής στο διαγωνισμό 
θα πρέπει να είναι τρίμηνης διάρκειας, εκτός εάν στη δια¬ 
κήρυξη ορίζεται μεγαλύτερη διάρκεια. 

3. Οι εγγυητικές επιστολές θα πρέπει να εκδοθούν από 
Πιστωτικά Ιδρύματα ή άλλα Νομικά Πρόσωπα που λει¬ 
τουργούν νόμιμα στα Κράτη Μέλη της Ευρωπαϊκής Ένω¬ 
σης και έχουν σύμφωνα με την ισχύουσα νομοθεσία το δι¬ 
καίωμα αυτό. Με την εγγυητική επιστολή, το Πιστωτικό 
Ίδρυμα ή το Νομικό Πρόσωπο θα αναλαμβάνει την υπο¬ 
χρέωση καταβολής του καθορισμένου ποσού, χωρίς να 
μπορεί να ερευνά αν πράγματι υπάρχει ή αν είναι νόμιμη 
η απαίτηση (κύρια οφειλή) στην Κ.Ε.Δ., με μόνη τη δήλω¬ 
ση του νομίμου εκπροσώπου της για κατάπτωσης της εγ¬ 
γύησης. 

4. Οι εγγυητικές επιστολές θα πρέπει να περιλαμβάνουν 
τον εκδότη με πλήρη επωνυμία και διεύθυνση, ημερομη¬ 
νία έκδοσης, τον αριθμό της εγγυητικής επιστολής, την 
δικαιούχο Κ.Ε.Δ. προς την οποία απευθύνεται, το ποσό 
που καλύπτει η εγγύηση, τη σχετική διακήρυξη και την 
ημερομηνία του διαγωνισμού και τους όρους ότι: καλύ¬ 
πτει εκείνον, που θα κάνει χρήση της με κατάθεση στην 
Επιτροπή του διαγωνισμού άσχετα από ονομαστικό 
προσδιορισμό, (ί) η εγγύηση παρέχεται ανέκκλητα και 
ανεπιφύλακτα, ο δε εκδότης παραιτείται της ένστασης 
της διαίρεσης και δίζησης (ϋ) το ποσόν της εγγύησης τη¬ 
ρείται στη διάθεση της Κ.Ε.Δ. και θα καταβληθεί ολικά ή 
μερικά μέσα σε τρεις (3) ημέρες μετά από απλή έγγραφη 
ειδοποίηση του νομίμου εκπροσώπου της. 


5. Η εγγυητική επιστολή συμμετοχής στο διαγωνισμό ή 
τα μετρητά που κατατέθηκαν στο Ταμείο της Εταιρίας, 
αποδίδονται στον τελευταίο πλειοδότη με την υπογραφή 
του μισθωτηρίου, ή μετά την μη έγκριση του αποτελέ¬ 
σματος του διαγωνισμού, στους υπόλοιπους δε συμμετέ- 
χοντες μετά το τέλος του διαγωνισμού. 

6. Οι προσφορές διατυπώνονται προφορικά, εκτός εάν 
στη διακήρυξη καθορίζεται ότι θα διατυπώνονται εγγρά- 
φως ή επίσης εγγράφως με δυνατότητα βελτίωσης προ¬ 
φορικά σε επόμενο στάδιο του διαγωνισμού του οποίου η 
χρονική στιγμή και ο τόπος ορίζονται από την διακήρυξη 
ή προβλέπονται από αυτήν να ορισθούν και στον οποίο θα 
καλούνται εγγράφως ή προφορικώς να προσέλθουν όλοι 
εκείνοι, των οποίων οι προσφορές έχουν κατ' αρχήν γίνει 
δεκτές. 

7. Κάθε προσφορά πλειοδότη πρέπει να είναι ανώτερη 
της αμέσως προηγούμενης κατά ποσό ίσο με 5% τουλά- 
χιστοντης τιμής εκκίνησης και η πρώτη προσφορά επίσης 
κατά 5% ανώτερη της τιμής εκκίνησης. 

8. Προσφορά για λογαριασμό άλλου δεν αποκλείεται, 
αρκεί να κατατίθεται, από αυτόν που εμφανίζεται πλην 
της εγγυητικής και σχετικό πληρεξούσιο ιδιωτικό έγγρα¬ 
φο με νόμιμη θεώρηση για το γνήσιο της υπογραφής, κα¬ 
τά την κατάθεση της προσφοράς, διαφορετικά θεωρείται 
αμαχήτως ο συμμετέχων ως πλειοδότης και ατομικά για 
τον εαυτό του. 

9. Ο διαγωνισμός διεξάγεται και τελειώνει χωρίς διακο¬ 
πή εντός του χρόνου που καθορίζεται στη διακήρυξη. Για 
τη διενέργειά του συντάσσεται πρακτικό, το οποίο, μετά 
τη λήξη του διαγωνισμού και την ανακήρυξη του τελευ¬ 
ταίου πλειοδότη, υπογράφεται απάτην Επιτροπή και τον 
τελευταίο Πλειοδότη. Παράταση του καθορισμένου χρό¬ 
νου λήξης του διαγωνισμού επιτρέπεται εφόσον συνεχί¬ 
ζονται οι προσφορές. Μετά τη λήξη του διαγωνισμού ου- 
δεμία προσφορά γίνεται δεκτή. 

10. Η Επιτροπή διεξαγωγής του διαγωνισμού μετά το 
τέλος αυτού συντάσσει έκθεση, στην οποία διατυπώνειτη 
γνώμη της για το συμφέρον ή όχι της προσφοράς του 
πλειοδότου και προτείνει την κατακύρωση ή όχι του απο¬ 
τελέσματος της δημοπρασίας. 

11. Σε διαγωνισμό με έγγραφες προσφορές, οι οικονο¬ 
μικές προσφορές πρέπει να περιέχονται σε σφραγισμέ¬ 
νους φακέλους και να κατατίθενται στην Επιτροπή διε¬ 
νέργειας του διαγωνισμού, μέσα στο χρονικό διάστημα 
που ορίζει η διακήρυξη, να συνοδεύονται από την εγγύη¬ 
ση και τα νομιμοποιητικά και λοιπά δικαιολογητικά έγγρα¬ 
φα που ορίζονται από την διακήρυξη. Οι προσφορές πρέ¬ 
πει να αναγράφουντο ονοματεπώνυμο - επωνυμία και την 
διεύθυνση του προσφέροντος, το προσφερόμενο μίσθω¬ 
μα ολογράφως και αριθμητικά και να είναι υπογεγραμμέ¬ 
νες από αυτόν. Με την ολοκλήρωση κατάθεσης των εγ¬ 
γράφων προσφορών και τον έλεγχο των νομιμοποιητικών 
και λοιπών δικαιολογητικών εγγράφων, η Επιτροπή σε δη¬ 
μόσια συνεδρίαση αποσφραγίζει τους φακέλους των οι¬ 
κονομικών προσφορών και συντάσσει πρακτικό με τα 
ονόματα των προσφερόντων και τα αντίστοιχα προσφε- 
ρόμεναποσά. Όταν δεν ακολουθεί στάδιο βελτίωσης των 
εγγράφων προσφορών με προφορικές, βελτιώσεις αυ¬ 
τών, το πρακτικό ολοκληρώνεται με την ανακήρυξη ως 
πλειοδότη αυτού ο οποίος προσέφερε το μεγαλύτερο μί¬ 
σθωμα και υπογράφεται από την Επιτροπή και τον πλειο¬ 
δότη. Μετά το διαγωνισμό η Επιτροπή συντάσσει έκθεση 
στην οποία διατυπώνει τη γνώμη της για το συμφέρον ή 

όχι της τελικής προσφοράς και προτείνει την κατακύρω- 
ση ή όχι του αποτελέσματος αυτού. 

12. Άλλως στην ίδια ή επόμενη δημόσια συνεδρίαση της 
Επιτροπής συνεχίζεται ο διαγωνισμός με την υποβολή 
προφορικών προσφορών με τα προβλεπόμενα στην § 7 
του ιδίου άρθρου εκτός εάν ορίζεται κάτι διαφορετικό στη 
διακήρυξη. Η υποβολή των προφορικών προσφορών διε¬ 
ξάγεται και τελειώνει χωρίς διακοπή εντός του χρόνου 
που έχει προβλεφθεί από τη διακήρυξη. Γιατη διενέργεια 
των προφορικών πλειοδοσιών συντάσσεται πρακτικό, τη¬ 
ρείται δε η διαδικασία των τελευταίων περιόδων της 
προηγούμενης παραγράφου. 

Άρθρο 8ο 

Κατακύρωση αποτελέσματος - Επανάληψη διαγωνισμού 

1. Για την κατακύρωση του αποτελέσματος του διαγω¬ 
νισμού αποφασίζει, κατ’ ελευθέρα κρίση, το Δ.Σ. ή το 
εξουσιοδοτημένο από αυτό όργανο της Κ.Ε.Δ. 

2. Η Κ.Ε.Δ. μπορεί να προβαίνει σε κατακύρωση αποτε¬ 
λέσματος διαγωνισμού εκμίσθωσης δημοσίων ακινήτων 
σε παραμεθόριες περιοχές κατ' εξαίρεση του άρθρου 24 
του Ν. 1892/1990 σε εφαρμογή του άρθρου 19 του Ν. 
2386/1996 μετά από έκδοση ατομικής εγκριτικής απόφα¬ 
σης του Υπουργού Οικονομίας και Οικονομικών. Διαφο¬ 
ρετικά ο διαγωνισμός κηρύσσεται άγονος αζημίως για 
την Κ.Ε.Δ. καιτο δημόσιο με μεταγενέστερη απόφασητου 
Δ.Σ. της Κ.Ε.Δ. 

3. Σε κάθε περίπτωση η έγκριση ή όχι του αποτελέσμα¬ 
τος πρέπει να γίνεται εντός προθεσμίας ενός (1) μηνός 
από τη διενέργεια του διαγωνισμού. 

4. Σε περίπτωση άρνησης του τελευταίου πλειοδότη να 
υπογράψει το πρακτικό διεξαγωγής της δημοπρασίας ή 
το μισθωτήριο συμβόλαιο ή να προσκομίσει εγγύηση κα¬ 
λής εκτέλεσης των όρων της μίσθωσης μέσα στην οριζό¬ 
μενη προθεσμία από την έγγραφη ειδοποίησή του περί 
των οποίων γίνεται μνεία στο Πρακτικό, καταπίπτει η εγ¬ 
γύηση συμμετοχής στο διαγωνισμό, υπέρ της Κ.Ε.Δ., λό¬ 
γω ποινικής ρήτρας, το δε ακίνητο επαναδημοπρατείται 
σε βάρος του τελευταίου πλειοδότη, επιφυλασσομένου 
του δικαιώματος της Κ.Ε.Δ. να επιδιώξει την αποκατά¬ 
σταση κάθε τυχόν θετικής ή αποθετικής ζημίας. 

5. Αντί για επανάληψη του διαγωνισμού, επιτρέπεται με 
αιτιολογημένη απόφαση του Δ.Σ. ή του αρμοδίως εξου¬ 
σιοδοτημένου οργάνου, όταν συντρέχει λόγος δημοσίου 
συμφέροντος, ιδίως όταν η μισθωτική αξία είναι μικρή να 
καλείται ο δεύτερος πλειοδότης για υπογραφή μισθωτη¬ 
ρίου, εάν θέλει, με την τιμή της προσφοράς του. Στη πε¬ 
ρίπτωση αυτή τα δικαιώματα της Κ.Ε.Δ. για κατάπτωση 
της εγγύησης της προηγούμενης παραγράφου παραμέ¬ 
νουν αναλλοίωτα. 

6. Ο επαναληπτικός διαγωνισμός σε βάρος του τελευ¬ 
ταίου πλειοδότη διενεργείται μέσα σε πενήντα (50) ημέ¬ 
ρες από την ημέρα διεξαγωγής του αρχικού διαγωνι¬ 
σμού, σε περίπτωση άρνησης υπογραφής του πρακτικού 
διενέργειας αυτού ή από τη λήξη της προθεσμίας υπο¬ 
γραφής του μισθωτηρίου. 

7. Στον επαναληπτικό διαγωνισμό δεν δικαιούται να λά¬ 
βει μέρος ο τελευταίος πλειοδότης σε βάρος του οποίου 
γίνεται η επαναδημοπράτηση . Κατά τα λοιπά ισχύουν οι 
όροι του αρχικού διαγωνισμού. 

Ως τιμή εκκίνησης στον επαναληπτικό διαγωνισμό ορί¬ 
ζεται η ίδια με αυτή της προηγούμενης δημοπρασίας, 


εκτός εάν διαφορετικά αποφασίσει το Δ.Σ. ή το αρμοδίως 
εξουσιοδοτημένο όργανο της Κ.Ε.Δ. 

8. Οι επαναληπτικοί διαγωνισμοί προκηρύσσονται με 
περιληπτική διακήρυξη που αναφέρεται στους όρους της 
αρχικής, πραγματοποιούνται μετά από πέντε (5) τουλάχι¬ 
στον ημέρες από της δημοσίευσης της περιληπτικής δια¬ 
κήρυξης και διεξάγονται με την ίδια διαδικασία του αρχι¬ 
κού διαγωνισμού. 

9. Σε περίπτωση που ο επαναληπτικός διαγωνισμός 
αποβεί άγονος ή επιτευχθεί μικρότερο μίσθωμα, το Δ.Σ. 
της Κ.Ε.Δ. δύναται να αποφασίσει την προκήρυξη νέου 
διαγωνισμού με άλλους όρους επέρχεται δε κατάπτωση 
της εγγύησης του αρχικού διαγωνισμού. 

Άρθρο 9ο 

Σύμβαση Μίσθωσης 

1. Μετά τη κατακύρωση του αποτελέσματος του διαγω¬ 
νισμού, καλείται εγγράφως ο αναδειχθείς πλειοδότης, 
μέσα σε προθεσμία όχι μεγαλύτερη τωντριάντα (30) ημε¬ 
ρών να προσέλθει για την υπογραφή της μισθωτικής Σύμ¬ 
βασης, προσκομίζοντας την προβλεπόμενη εγγύηση σε 
μετρητά ή εγγυητική επιστολή καλής εκτέλεσης της σύμ¬ 
βασης, σύμφωνα με τα προβλεπόμενα στην § 3 και 4 του 
άρθρου 7 του παρόντος Κανονισμού, ποσού ίσου τουλά¬ 
χιστον με μισθώματα δύο μηνών, διάρκειας επί τρίμηνο 
μεγαλύτερης του χρόνου για τον οποίο μισθώνεται το ακί¬ 
νητο, εκτός εάν διαφορετικά ορίζεται στη διακήρυξη. Με 
την κατάθεση της εγγυητικής αυτής επιστρέφεται η εγ¬ 
γύηση συμμετοχής στο διαγωνισμό. Η εγγύηση καλής 
εκτέλεσης επιστρέφεται άτοκα μέσα σε ένα μήνα από την 
επιστροφή της χρήσης του ακινήτου στην Κ.Ε.Δ. και την 
διαπίστωση εκπλήρωσης όλων των υποχρεώσεων του μι¬ 
σθωτή από τη σύμβαση. 

2. Με την υπογραφή της μισθωτικής Σύμβασης που κα¬ 
ταρτίζεται σύμφωνα με τους όρους της διακήρυξης ο μι¬ 
σθωτής θεωρείται ότι παραλαμβάνει ταυτοχρόνως τη 
χρήση του μισθίου, η Κ.Ε.Δ. δεν υποχρεούται εις εγκατά¬ 
σταση και αρχίζει η υποχρέωσή του καταβολής του μι¬ 
σθώματος και η τήρηση όλων των λοιπών όρων της σύμ¬ 
βασης. Όλοι οι όροι της μισθωτικής σύμβασης είναι 
σπουδαίοι ή μη τήρηση έστω και ενός εξ αυτών δημιουρ¬ 
γεί νόμιμο λόγο έξωσης του μισθωτή. Ο μισθωτής δεν 
απαλλάσσεται της υποχρέωσης καταβολήςτου μισθώμα¬ 
τος σε περίπτωση μη χρήσης του μισθίου, η οποία δεν 
οφείλεται σε αποκλειστική υπαιτιότητα της Κ.Ε.Δ. 

Αλλαγή ή καθ’ οιονδήποτε τρόπο επέκταση της συμφω- 
νημένης χρήσεωςτου μισθίου απαγορεύεται απολύτως. 

3. Τα έξοδα δημοπρασίας και δημοσιεύσεων, τα οποία 
το καθένα ξεχωριστά και σε απόλυτο αριθμό θα αναφέ- 
ρονται στη διακήρυξη, βαρύνουν το μισθωτή και εξο¬ 
φλούνται με την υπογραφή της μισθωτικής σύμβασης. 

4. Η Κ.Ε.Δ. ουδεμία φέρει υποχρέωση για οποιοσδήπο¬ 
τε δαπάνες ούτε τις πλέον αναγκαίες επί του μισθίου, ού¬ 
τε ευθύνεται για την πραγματική κατάσταση του μισθίου 
απέναντιτου μισθωτή. Θεωρουμένου ότι ο μισθωτήςλαμ- 
βάνει γνώση αυτής με την υπογραφή του μισθωτηρίου, 
δεν δικαιούται έκτης αιτίας ταύτης εις μείωση του μισθώ¬ 
ματος, ή καταγγελία της μίσθωσης για τους παραπάνω 
λόγους. 

5. Ο μισθωτής οφείλει να διατηρεί σε καλή κατάσταση 
το μίσθιο και δεν μπορεί να επιφέρει μετατροπές σε αυτό 
χωρίς προηγούμενη έγγραφη συναίνεση της Κ.Ε.Δ. Κάθε 

προσθήκη, οικοδόμημα και γενικά βελτίωση του μισθίου 
από το μισθωτή, παραμένει μετά τη λήξη της μίσθωσης 
προς όφελος του μισθίου, χωρίς καμία απολύτως αποζη¬ 
μίωση του μισθωτή και ο οποίος δεν δικαιούται να προβεί 
σε αφαίρεση αυτών ή σε συμψηφισμό της αξίας τους 
προς κάθε άλλη χρηματική υποχρέωσή του προς την 
Κ.Ε.Δ. 

Άρθρο 10ο 

Παράταση - Αναμίσθωση - Λύση της μίσθωσης 

1. Σιωπηρή παράταση της μίσθωσης ή αναμίσθωση δεν 
επιτρέπεται. Επίσης δεν επιτρέπεται η υπεκμίσθωση, 
όλου ή μέρους του μισθίου, ούτε η μερική ή ολική παρα¬ 
χώρηση της χρήσης του μισθίου, με ή χωρίς αντάλλαγμα. 
Ο μισθωτής υποχρεούται μετά τη λήξη της μίσθωσης να 
εκκενώσει και παραδώσει το μίσθιο αμέσως και απροφα- 
σίστως, διαφορετικά υπόκειται σε έξωση, σύμφωνα μετις 
διατάξεις του Κώδικα Πολιτικής Δικονομίας περί απόδο¬ 
σης του μισθίου που ισχύουν κάθε φορά. 

2. Κατ' εξαίρεση επί επαγγελματικών μισθώσεων επι¬ 
τρέπεται ή παραχώρηση της χρήσης του μισθίου, μετά 
τριετία από την σύναψη της μίσθωσης, σε εταιρία προ¬ 
σωπική ή περιορισμένης ευθύνης, που θα συσταθεί με 
ελάχιστη συμμετοχή και του μισθωτή με ποσοστό 35%. 
Έναντι της Κ.Ε.Δ. ευθύνονται καθ’ ολοκληρίαν ο μισθω¬ 
τής και η Εταιρία στην οποία παραχωρήθηκε η χρήση του 
μισθίου. Επιτρέπεται για μία φορά συμβατική μεταβολή 
στα πρόσωπα της Εταιρίας, εφόσον δεν αφορά τον αρχι¬ 
κό μισθωτή. Η παραχώρηση της χρήσης του μισθίου στις 
περιπτώσεις αυτές γνωστοποιείται στην Κ.Ε.Δ. εγγρά- 
φως μέσα σε τριάντα (30) ημέρες. Στην γνωστοποίηση πε¬ 
ριλαμβάνεται αντίγραφο της σχετικής σύμβασης όσο και 
τα στοιχεία εκείνων προς τους οποίους έγινε η παραχώ¬ 
ρηση. Στις περιπτώσεις αυτές το καταβαλλόμενο μίσθω¬ 
μα αυξάνεται κατά 20% σύμφωνα με το Π.Δ. 34/1995, 
Α'/30, και σε περίπτωση κατάργησής του κατά ποσοστό 
που καθορίζεται με απόφαση του Δ.Σ. της Κ.Ε.Δ. 

3. Σε περίπτωση εκποίησης εκμισθωμένου από την 
Κ.Ε.Δ. ακινήτου, η μίσθωση λύεται αζημίως για τη Κ.Ε.Δ. 
και ο μισθωτής υποχρεούται να αποδώσει τη χρήση του 
μισθίου μετά την πάροδο εύλογης προθεσμίας δύο έως 
πέντε μηνών από την έγγραφη ειδοποίησή του. Σχετικός 
όρος πρέπει να περιλαμβάνεται στη διακήρυξη μίσθωσης 
και στο μισθωτήριο. Η διάταξη αυτή δεν εφαρμόζεται για 
τις ειδικές εκμισθώσεις εκμετάλλευσης ακινήτων του άρ¬ 
θρου 4 και τις επαγγελματικές μισθώσεις. 

4. Με την επιφύλαξη της § 11 του άρθρου 41 του Ν. 
2648/1998, μισθώσεις ακινήτων με εκμισθωτή το Δημόσιο 
ή Ν.Π.Δ.Δ. ή Ο.Τ.Α. ή την Κ.Ε.Δ. που υπάγονται στο Π.Δ. 
34/1995 και έληξαν σύμφωνα με τις διατάξεις του άρθρου 
58 § 10 και 12 αυτού ή που λήγουν οποτεδήποτε, μπορούν 
να παρατείνονται μέχρι δώδεκα (12) χρόνια από τη λήξη 
τους, με απόφαση του αρμόδιου οργάνου του Δημοσίου 
ή του Ν.Π.Δ.Δ. ή των Ο.Τ.Α ή της Κ.Ε.Δ., με απευθείας σύ¬ 
ναψη σύμβασης παράτασης της μίσθωσης μετον εγκατε¬ 
στημένο στο μίσθιο μισθωτή. Το ετήσιο μίσθωμα στις πα¬ 
ραπάνω παρατάσεις δεν μπορεί να συμφωνηθεί κατώτε¬ 
ρο από το 10% της αντικειμενικής αξίας του ακινήτου που 
ισχύει κάθε φορά ή της αγοραίας αξίας, στις περιοχές 
που δεν ισχύει αυτό. Σε κάθε περίπτωση το μηνιαίο μί¬ 
σθωμα δεν μπορεί να είναι κατώτερο από αυτό που κατα¬ 
βάλλεται (§ 19 άρθρο 7 Ν. 2741/1995). 


5. Λύση μίσθωσης για κάθε παράβαση των όρωντου μι¬ 
σθωτηρίου που κάθε ένας από αυτούς χωριστά θεωρείται 
σπουδαίος, αποφασίζεται από το Δ.Σ. της Κ.Ε.Δ. ή το αρ¬ 
μόδιο εξουσιοδοτημένο όργανο, η κατάπτωση της εγ¬ 
γύησης καλής εκτέλεσης, καταγγέλλεται η μίσθωση και ο 
μισθωτής αποβάλλεται από το μίσθιο σύμφωνα μετις δια¬ 
τάξεις της Πολιτικής Δικονομίας, όπως ισχύουν κάθε φο¬ 
ρά. 

ΚΕΦΑΛΑΙΟ Β 
ΠΑΡΑΧΩΡΗΣΕΙΣ ΧΡΗΣΗΣ 

Άρθρο 11 ο 

Περιπτώσεις παραχώρησης χρήσης 

1. Η Κ.Ε.Δ. μπορείνα παραχωρεί τη χρήση ακινήτωντου 
Δημοσίου για ορισμένο ή αόριστο χρόνο, δωρεάν, σε Δη¬ 
μόσιες Υπηρεσίες, μόνον για κάλυψη των στεγαστικών 
και λειτουργικών αναγκώντους. 

2. Η Κ.Ε.Δ. μπορείνα παραχωρεί τη χρήση ακινήτωντου 
Δημοσίου για ορισμένο ή αόριστο χρόνο, δωρεάν ή ένα¬ 
ντι ανταλλάγματος εν όλω ή εν μέρει σε οργανισμούς 
Ο.Τ.Α., Ν.Π.Δ.Δ., Δημόσιες Επιχειρήσεις και γενικά 
Ν.Π.Ι.Δ., που εκπληρώνουν κοινωφελείς σκοπούς, για την 
ικανοποίηση των στεγαστικών και άλλων σχετικών λει¬ 
τουργικών αναγκών για την εκπλήρωση των σκοπών τους. 
Κοινωφελής σκοπός για την εφαρμογή της παρούσας 
διάταξης είναι ο προσδιοριζόμενος κατά άρθρο 2 του πα¬ 
ρόντος 

3. Η Κ.Ε.Δ. μπορεί να παραχωρεί ακίνητα του Δημοσίου 
για αόριστο χρόνο σε Ο.Τ.Α. ή άλλους φορείς του δημο¬ 
σίου τομέα με δυνατότητα ανέγερσης κτιρίων ή μετατρο¬ 
πών σε υπάρχοντα κτίρια, με δαπάνες του χρήστη, μετά 
από προέγκριση από την Κ.Ε.Δ. των σχετικών σχεδίων. 
Στους όρους της παραχώρησης θα περιλαμβάνεται υπο¬ 
χρεωτικά, ότι η Κ.Ε.Δ. ή το Ελληνικό Δημόσιο δεν στερού¬ 
νται του δικαιώματος άρσης της παραχώρησης χωρίς 
αποζημίωση του χρήστη, εκτός εάν ο χρήστης απαιτήσει 
τη σύνταξη συμβολαιογραφικού εγγράφου για την παρα¬ 
χώρηση, στο οποίο θα αναγράφονται ρητά οι προϋποθέ¬ 
σεις και οι όροι της αποζημίωσης του (άρθρο 19 παργρ. 
10Ν. 2386/1994). 

Άρθρο 12ο 

Διαδικασία παραχώρησης της χρήσης - Ανάκληση. 

1. Η παραχώρηση της χρήσης ακινήτων του Δημοσίου 
γίνεται με απόφαση του Δ.Σ. της Κ.Ε.Δ. ή του αρμοδίως 
εξουσιοδοτημένου οργάνου, με την οποία προσδιορίζο¬ 
νται ακριβώς ο σκοπός για τον οποίο πρόκειται να χρησι¬ 
μοποιηθεί το ακίνητο, ο χρόνος διάρκειας της παραχώ¬ 
ρησης, το ποσό του τυχόν ανταλλάγματος που θα πρέπει 
να καταβληθεί, ή θα καταβάλλεται περιοδικά, οι όροι ανα¬ 
προσαρμογής του ανταλλάγματος και κάθε άλλος ανα¬ 
γκαίος όρος, κατά τη κρίση του Δ.Σ. ή του αρμοδίως εξου¬ 
σιοδοτημένου οργάνου της Κ.Ε.Δ. 

2. Η Κ.Ε.Δ. έχειτο δικαίωμα να ανακαλεί μονομερώς κά¬ 
θε παραχώρηση χρήσης ακινήτου του Δημοσίου ανεξαρ¬ 
τήτως του πότε ή από ποιόν έγινε, για εγκατάλειψη της 
χρήσης ή για μη τήρηση των όρων του παραχωρητηρίου. 
Με έγκριση του εποπτεύοντος . Υπουργού, η Κ.Ε.Δ. έχει 
την αρμοδιότητα άρσης παραχώρησης χρήσεως δημοσί¬ 
ου ακινήτου για σπουδαίο λόγο δημοσίου συμφέροντος, 
ιδία δε για κάλυψη ανάγκης χρησιμοποίησης του ακινή- 

του από Δημόσια Υπηρεσία. Κάθε ανάκληση παραχώρη¬ 
σης οριστικοποιείται με απόφαση του Δ.Σ. της Κ.Ε.Δ. με¬ 
τά από έγγραφη προειδοποίηση, η οποία αποστέλλεται 
στον παραχωρησιούχο πριν από εύλογο χρονικό διάστη¬ 
μα. Η ανάκληση δεν δημιουργεί υποχρέωση της Κ.Ε.Δ. ή 
του Ελληνικού Δημοσίου για αποζημίωση του προσώπου, 
στο οποίο έχει παραχωρηθεί το ακίνητο. Κάθε προσθήκη 
ή βελτίωση στο ακίνητο παραμένει προς όφελος αυτού, 
χωρίς καταβολή αποζημίωσης σε οποιονδήποτε, εκτός 
εάν διαφορετικά ορίζεται στη σύμβαση παραχώρησης. 

ΚΕΦΑΛΑΙΟ Γ 
ΕΚΠΟΙΗΣΕΙΣ 

Άρθρο 13ο 
Τ ρόπος εκποιήσεων 

1. Η εκποίηση των ακινήτων που διαχειρίζεται η ΚΕΔδιε- 
νεργείται κατά κανόνα με δημόσιο πλειοδοτικό διαγωνι¬ 
σμό, οι όροι του οποίου καθορίζονται με απόφαση του 
Δ.Σ. ήτου αρμοδίως εξουσιοδοτημένου οργάνου και ανα- 
φέρονται στη σχετική διακήρυξη. 

2. Κατ’ εξαίρεση επιτρέπεται η χωρίς διαγωνισμό εκποί¬ 
ηση ακινήτων του Δημοσίου σε Ο.Τ.Α., Ν.Π.Δ.Δ., Δημό¬ 
σιες Επιχειρήσεις και σε άλλα νομικά πρόσωπα ιδιωτικού 
δικαίου τα οποία εκπληρούν σκοπούς κοινής ωφέλειας, 
όπως αυτά εννοούνται από τα αναφερόμενα στο άρθρο 8 
του παρόντος Κανονισμού. Οι εκποιήσεις αυτές γίνονται 
μετά από απόφαση του Δ.Σ. της Κ.Ε.Δ. ή του αρμοδίως 
εξουσιοδοτημένου οργάνου, με την οποία καθορίζονται 
οι όροι της πώλησης και ο τρόπος καταβολής του τιμήμα¬ 
τος. 

3. Η Κ.Ε.Δ. μπορεί για την εκπλήρωση του σκοπού της 
περιπτ.ετης § 1 του άρθρου 2 του Ιδρυτικού της νόμου για 
τον επηρεασμό της κτηματαγοράς, να εκποιεί ακίνητα 
του Δημοσίου χωρίς δημοπρασία και με τίμημα που προσ¬ 
διορίζεται κάθε φορά με απόφαση του Δ.Σ., εγκρινόμενης 
από τους Υπουργούς Οικονομίας και Οικονομικών, Γεωρ- 
γίας και ΠΕΧΩΔΕ. 

4. Σε περιπτώσεις παραχώρησης εμπράγματων δικαιω¬ 
μάτων, πλην κυριότητας επί ακινήτων του Δημοσίου είναι 
δυνατόννα μη τηρηθείη διαδικασία του πλειοδοτικού δια¬ 
γωνισμού εάν τούτο επιβάλλεται από πραγματικές συν¬ 
θήκες κατά τη κρίση του Δ.Σ. της Κ.Ε.Δ. ή του αρμοδίως 
εξουσιοδοτημένου οργάνου. 

5. Για περιπτώσεις ακινήτων του Δημοσίου που βρίσκο¬ 
νται στην αλλοδαπή, εφαρμόζονται οι διατάξεις περί εκ¬ 
ποιήσεων ακινήτων στην ημεδαπή που είναι δυνατόν να 
εφαρμοσθούνσυμβατώς κατά περίπτωση λαμβανομένων 
υπ'όψιν των εντόπιων πραγματικών και νομικών συνθηκών 
με βάση αιτιολογημένη απόφαση του Δ.Σ. της Κ.Ε.Δ. Με 
την ίδια απόφαση για κάθε συγκεκριμένο ακίνητο προσ¬ 
διορίζονται οι όροι της εκποίησης και τα όργανα ή τα πρό¬ 
σωπα ενώπιον των οποίων θα διενεργηθεί η εκποίηση. 

6. Εκποιήσεις ακινήτων που ανατίθενται στην Κ.Ε.Δ. δυ¬ 
νάμει ειδικών νόμων για την εξυπηρέτηση Στεγαστικού Λα¬ 
χείου ή άλλου παρεμφερούς σκοπού, διενεργούνται κατά 
τις σχετικές διατάξεις των ειδικών αυτών νόμων, συμπλη- 
ρούμενες από τις διατάξεις του παρόντος Κανονισμού. 

7. Ειδικές διατάξεις νόμων που προβλέπουν την χωρίς 
διαγωνισμό εκποίηση ακινήτων του Δημοσίου εξακολου¬ 
θούν ισχύουσες. 

8. Στην έννοια της εκποίησης περιλαμβάνεται και η πα¬ 


ραχώρηση κυριότητος ακινήτων με αντιπαροχή η οποία 
διενεργείται με δημόσιο διαγωνισμό. 

9. Πριν από την κάθε εκποίηση συντάσσεται από τις αρ¬ 
μόδιες Υπηρεσίες Έκθεση Καταμέτρησης και Εκτίμησης 
της αξίας του προς εκποίηση ακινήτου. Στην έκθεση ανα- 
φέρονται ο Ο.Τ.Α., ο οικισμός, η θέση, τυχόν τοπωνυμία, 
ή ακριβής διεύθυνση ειδικώς επί αστικών ακινήτων και η 
υπάρχουσα χρήση του ακινήτου. Ειδικότερα για μη οικο- 
δομημένα οικόπεδα, γήπεδα ή εκτάσεις η αρμόδια Υπη¬ 
ρεσία συντάσσει πλήρες τοπογραφικό διάγραμμα, με 
πρόσθετες πληροφορίες οδοιπορικού πρόσβασης, τοπο- 
γραφικής διαμόρφωσης του ακινήτου και της περιοχής 
στην οποία βρίσκεται, τυχόν καλλιέργεια, άρδευση . Γ ια 
οικοδομημένα γήπεδα ή αστικά ακίνητα πέραν του τοπο- 
γραφικού, συντάσσονται και σχέδια κατόψεων όλων των 
ορόφων, τα οποία να εμφανίζουν τη συνολική οικοδομη- 
μένη επιφάνεια και τον όγκο των κτισμάτων. 

10. Πριν την εκποίηση συντάσσεται από το Σώμα Ορκω¬ 
τών Εκτιμητών (Σ.Ο.Ε.) Έκθεση Εκτίμησης της αξίας του 
προς εκποίηση ακινήτου ως ορίζεται ιδία από τις σχετικές 
διατάξεις του Ν. 2516/1997 περί Σ.Ο.Ε. και της § 3 άρθρ. 
39 Ν. 1041/1980. 

Άρθρο 14ο 

Προκήρυξη, χρόνος, τόπος, τρόπος διενέργειας 
διαγωνισμού - κατακύρωση αποτελέσματος - 
επαναληπτικός διαγωνισμός. 

1. Οι ρυθμίσεις που αναφέρονται για τις εκμισθώσεις 
στα άρθρα 5,6,7 και 8 του παρόντος Κανονισμού εφαρ¬ 
μόζονται και για τις εκποιήσεις με τις αναγκαίες για την 
εφαρμογή τους λεκτικές προσαρμογές. 

2. Γιατις εκποιήσεις η διακήρυξη πρέπει να παραπέμπει 
σε πλήρη τοπογραφική αποτύπωση και ακριβές εμβαδόν 
του ακινήτου, για οικοδομημένα γήπεδαή αστικά ακίνητα, 
σχέδια κατόψεων στα οποία να φαίνεται το εμβαδόν και ο 
όγκος των κτισμάτων και ο προσδιορισμός της θέσης, να 
χωροθετείται το ακίνητο πλήρως και διαφωτιστικά για 
τους ενδιαφερομένους πλειοδότες μέσα στην ευρύτερη 
περιοχή και να καταδεικνύεται με ακριβές και σαφές οδοι¬ 
πορικό σκαρίφημα. 

3. Η εξόφληση του τιμήματος προβλέπεται από τη δια¬ 
κήρυξη και δύναται να γίνει με εφάπαξ καταβολή ή τμη¬ 
ματικά με άτοκες ή έντοκες δόσεις. Η καθ'οιονδήποτε 
τρόπο πίστωση μέρους ή όλου του τιμήματος επιτρέπεται 
με εξασφάλιση παρακράτησης κυριότητος, υποθήκευση 
του αυτού ή άλλου ακινήτου, ή κατάθεση ανάλογης τρα¬ 
πεζικής εγγύησης. 

4. Ο φόρος μεταβίβασης, τα τέλη χαρτοσήμου και όλοι 
οι άλλοι σχετικοί φόροι και τέλη, τα συμβολαιογραφικά δι¬ 
καιώματα και τα έξοδα μεταγραφής βαρύνουν πάντοτε 
και ανεξαρτήτως ύψουςτον αγοραστή. Τα έξοδα δημοσι¬ 
εύσεων και δημοπρασίας, τα οποία συγκεκριμένα, το κά¬ 
θε ένα ξεχωριστά, αναφέρονται σε απόλυτο αριθμό στη 
διακήρυξη και αφορούν μόνο το συγκεκριμένο διαγωνι¬ 
σμό, βαρύνουν τον αγοραστή. Τον αγοραστή βαρύνουν 
και τα έξοδα εκτίμησης της αξίας του ακινήτου από το 
Σ.Ο.Ε., τα οποία συγκεκριμένα επίσης θα αναφέρονται 
στην διακήρυξη εκποίησης. 

Άρθρο 15ο 
Σύμβαση Εκποίησης 

1. Μετά την κατακύρωση του αποτελέσματος της δήμο- 

πρασίας, γνωστοποιείται αμέσως στον πλειοδότη η από¬ 
φαση κατακύρωσης και καλείται εγγράφως ναπροσέλθει 
μέσα σε προθεσμία δέκα πέντε (15) ημερών για παραλα¬ 
βή του χρηματικού καταλόγου εξόφλησης του τιμήματος 
και ετοιμασία του πωλητηρίου συμβολαίου και μέσα σε 
προθεσμία όχι μεγαλύτερη των τριάντα (30) ημερών να 
υπογράψει το σχετικό πωλητήριο συμβόλαιο. 

2. Το πωλητήριο συμβόλαιο υπογράφεται απότον Πρό¬ 
εδρο του Δ.Σ. της Κ.Ε.Δ. ή από το αρμοδίως εξουσιοδο¬ 
τημένο όργανο. Η σύμβαση πώλησης θεωρείται οριστικά 
τελειωμένη από την υπογραφή του συμβολαιογραφικού 
εγγράφου και από τον χρόνο αυτό τρέχει και ο κίνδυνος 
αλλά και μεταβιβάζονται τα οφέλη του πράγματος στον 
αγοραστή. 

3. Το τίμημα καταβάλλεται ολόκληρο πριν από την υπο¬ 
γραφή του συμβολαίου μεταβίβασης, σε περίπτωση δε 
που έχει ορισθεί από την διακήρυξη εκποίησης η καταβο¬ 
λή αυτού σε δόσεις, ο αγοραστής υποχρεούται να κατα¬ 
βάλει την πρώτη δόση πριν την υπογραφή του συμβολαί¬ 
ου. 

4. Καθυστέρηση εξόφλησης δύο οποιονδήποτε δόσεων 
ανεξαρτήτως διαδοχικής ή μόνης της τελευταίας, συνε- 
πάγεταιτην αυτοδίκαιη διάλυση της σύμβασης πώλησης, 
οπότε η μεν κυριότητα του ακινήτου επανέρχεται στο Δη¬ 
μόσιο, οι δε δόσεις που καταβλήθηκαν καταπίπτουν λόγω 
ποινικής ρήτρας υπέρ της Κ.Ε.Δ. Μετά από απόφαση του 
Δ.Σ. ή του αρμοδίως εξουσιοδοτημένου οργάνου της 
ΚΕΔ μπορεί να θεωρηθεί ότι δεν έχει πληρωθεί η αίρεση 
και να επιδιωχθεί η είσπραξη της ληξιπρόθεσμης δόσης 
με τους τόκους υπερημερίας, ή και των δόσεων που δεν 
έχουν λήξει ακόμη και γίνονται αμέσως απαιτητές, σύμ¬ 
φωνα με τις σχετικές περί είσπραξης δημοσίων εσόδων 
διατάξεις. Σχετικά με τα παραπάνω πρέπει να περιλαμβά¬ 
νεται σχετικός ρητός όρος στη διακήρυξη εκποίησης και 
το περί μεταβιβάσεως συμβολαιογραφικό έγγραφο. Με¬ 
τά την ολοσχερή εξόφληση του τιμήματος, ο αγοραστής 
μπορεί να ζητήσει την χορήγηση με δαπάνες του συμβο¬ 
λαιογραφικής εξοφλητικής απόδειξης. 

5. Η Κ.Ε.Δ. έχει δικαίωμα εγγραφής υποθήκης στο πω- 
λούμενο ακίνητο, στην περίπτωση που υπάρχει πίστωση 
τιμήματος και δεν έχει παρακρατηθεί η κυριότητα ανε¬ 
ξάρτητα εάν αυτό προβλέπεται από την Διακήρυξη. Τα 
έξοδα της υποθήκης βαρύνουν σε κάθε ανεξαιρέτως πε¬ 
ρίπτωση τον αγοραστή. 

6. Η Κ.Ε.Δ. καιτο Δημόσιο με την υπογραφή του συμβο¬ 
λαίου πώλησης δεν ευθύνονται σε καμμία απολύτως πε¬ 
ρίπτωση για πραγματικά και νομικά ελαττώματα του ακι¬ 
νήτου που πωλήθηκε ή για βάρη και δουλείες που υπάρ¬ 
χουν σ’ αυτό. Με την συμμετοχή στον αντίστοιχο 
διαγωνισμό τεκμαίρεται αμαχήτως ότι ο προσφέρων έχει 
λάβει γνώση με ευθύνη του και έχει εξετάσειτουςτίτλους 
ιδιοκτησίας του δημοσίου ως και την πραγματική κατά¬ 
σταση του ακινήτου. 

7. Σε περίπτωση όμως εκνίκησης επιστρέφεται το τίμη¬ 
μα που καταβλήθηκε άτοκα και, σε περίπτωση μερικής 
εκνίκησης επιστρέφεται στον αγοραστή ανάλογο ποσό, 
το οποίο καθορίζεται από το Δ.Σ. της Κ.Ε.Δ. 

8. Η εκποίηση μισθωμένων ακινήτων επιφέρει τις κατά 
την παράγραφο 3 του άρθρου 10 του παρόντος συνέπει¬ 
ες. Σχετικός όρος πρέπει να αναφέρεται στη διακήρυξη 
εκποίησης και να έχει κατοχυρωθεί το σχετικό δικαίωμα 
της Κ.Ε.Δ. για αυτοδίκαια λύση της μίσθωσης στο μισθω¬ 
τήριο του εκποιούμενου μισθωμένου ακινήτου. Η διάταξη 


αυτή δεν εφαρμόζεται για τις μακροχρόνιες μισθώσεις 
του άρθρου 4 του παρόντος Κανονισμού και τις επαγγελ¬ 
ματικές μισθώσεις. 

ΚΕΦΑΛΑΙΟ Δ 

ΑΝΤΑΛΛΑΓΕΣ 

Άρθρο 16ο 

1. Επιτρέπεται η ανταλλαγή ακινήτου του Δημοσίου με 
ιδιωτικό ή ιδιωτικά ακίνητα, σε εφαρμογή των αναφερο- 
μένων στην περίπτωση δ του άρθρου 2 του ν.973/1979, με 
απόφαση του Δ.Σ. ή του αρμοδίως εξουσιοδοτημένου ορ¬ 
γάνου της Κ.Ε.Δ., η οποία θα αιτιολογεί την επιδιωκόμενη 
ανταλλαγή και θα καθορίζει τα κριτήρια συγκρισιμότητας 
των προς ανταλλαγή ακινήτων, τον τρόπο υποβολής και 
τα προβλεπόμενα δικαιολογητικά των προσφορών, τον 
επιμερισμό των εξόδων πραγματοποίησης της ανταλλα¬ 
γής και τον τρόπο δημοσιότητας της μελετουμένης 
ανταλλαγής. 

2. Τα προς ανταλλαγή ακίνητα θα πρέπει να είναι ίσης 
χρηματικής αξίας ή διαφοράς αξίας μέχρι 20% με βάση 
επικαιροποιημένες εκτιμήσεις της Υπηρεσίας και του 
Σ.Ο.Ε., οσάκις απαιτείται. 

3. Στην προκειμένη περίπτωση δεν έχουν εφαρμογή οι 
διατάξεις του παρόντος Κανονισμού για τη διενέργεια δη¬ 
μόσιου πλειοδοτικού διαγωνισμού. 

ΚΕΦΑΛΑΙΟ Ε 
ΑΓΟΡΕΣ 
Άρθρο 17ο 
Σκοπός Αγορών 

1. Η Κ.Ε.Δ. μπορεί να προβαίνει σε αγορές μέσα στην 
Ελληνική Επικράτεια για: 

Α) Την απόκτηση κτιρίων, οικοπέδων ή εδαφικών εκτά¬ 
σεων κατάλληλων για την πραγματοποίηση των σκοπών 
του άρθρου 2 του ιδρυτικού της νόμου. 

Β) Την προώθηση και υλοποίηση κτιριακών προγραμ¬ 
μάτων των Υπουργείων και λοιπών Δημοσίων Υπηρεσιών, 
σύμφωνα με τα κριτήρια και τις διαδικασίες που προβλέ¬ 
πει η διεύρυνση των σκοπών της Κ.Ε.Δ. με την § 7 του άρ¬ 
θρου 13του Ν. 2469/1997 (Α'38). 

Ειδικότερα: 

α) Τα προγράμματα αυτά συντάσσονται από τα ενδια¬ 
φερόμενο υπουργεία ή τις λοιπές δημόσιες Υπηρεσίες 
και υποβάλλονται στην Κ.Ε.Δ. και στον Οργανισμό Αθή¬ 
νας ή Θεσσαλονίκης, αν αφορούν κτίρια ανεγειρόμενα 
στις περιοχές αυτές αντιστοίχως. Τα προγράμματα αυτά 
αξιολογούνται από την Κ.Ε.Δ. σε συνεργασία με τους Ορ¬ 
γανισμούς Αθήνας ή Θεσσαλονίκης εάν πρόκειται για κτί¬ 
ρια ανεγειρόμενα εντός αυτών των περιοχών εντός διμή- 
νου από την υποβολή των προγραμμάτων αυτών. 

β) Βασικό κριτήριο αξιολόγησης αποτελεί μεταξύ των 
άλλων και η προοπτική αντικατάστασης του κόστους των 
μισθωμάτων, που καταβάλλονται από τον προϋπολογι¬ 
σμό, με το κόστος απόσβεσης της αγοράς και ανέγερσης 
κτιρίων μέσω της χρηματοδότησης με μακροχρόνια δά¬ 
νεια ή ομόλογα κατάλληλης χρονικής διάρθρωσης. Στην 
αξιολόγηση των προγραμμάτων μετέχει και εκπρόσωπος 
της αρμόδιας Κτηματικής Υπηρεσίας του Υπουργείου Οι¬ 
κονομικών και στις περιπτώσεις κάλυψης της σχετικής 
δαπάνης με την έκδοση δανειακών τίτλων του Δημοσίου 
εκπρόσωπος της Διεύθυνσης Δημοσίου Χρέους, καθώς 

και εκπρόσωπος της Διεύθυνσης Προϋπολογισμού του 
Γενικού Λογιστηρίου του Κράτους ανάλογα με το αν η 
σχετική δαπάνη βαρύνει τον τακτικό προϋπολογισμό ή το 
Πρόγραμμα Δημοσίων Επενδύσεων. 

γ) Οι όροι και οι προϋποθέσεις εφαρμογής των διατά¬ 
ξεων της παρούσης παραγράφου, καθώς και κάθε άλλη 
αναγκαία λεπτομέρεια καθορίζονται με αποφάσεις του 
Υπουργού Οικονομίας και Οικονομικών, που δημοσιεύο¬ 
νται στην Εφημερίδα της Κυβερνήσεως. 

Γ) Την κάλυψη στεγαστικών αναγκών ή των σκοπώντων 
Ν.Π.Δ.Δ. και των Ν.Π.Ι.Δ. που υπάγονται στον ευρύτερο 
δημόσιο τομέα μετά από έγκριση του εποπτεύοντος αυτά 
Υπουργού, σύμφωνα με τα προβλεπόμενα στην § 2 του 
άρθρου 19 Ν. 2386/1996 . Με την ανάθεση της εντολής 
αυτής με σύμβαση μεταξύ των νομίμων εκπροσώπων των 
ΝΠ και της Κ.Ε.Δ. περιγράφεται το έργο που ανατίθεται, 
καθορίζεται η χρηματοδότηση της αγοράς και το ύψος 
της αμοιβής της Κ.Ε.Δ. 

2. Το ζητούμενο ακίνητο μπορεί να αγορασθεί, σε όποια 
κατάσταση έχει και βρίσκεται ή ως μελλοντικό, έτοιμο 
προς χρήση, συγκεκριμένο τελικό προϊόν, σύμφωνα με 
τις ειδικές προδιαγραφές καιτα λοιπά αναφερόμενα στην 
πρόσκληση εκδήλωσης ενδιαφέροντος. 

3. Η Κ.Ε.Δ. μπορεί να συνάπτει συμβάσεις απόκτησης 
εμπράγματων δικαιωμάτων για κτίρια σε τρίτες χώρες για 
τη κάλυψη στεγαστικών αναγκών Δημόσιων Υπηρεσιών 
στις οποίες περιλαμβάνονται και Υπηρεσίες του Δημοσί¬ 
ου Τομέα, σύμφωνα με τις ιδιαίτερες μορφές απόκτησής 
τους, μέσα στις οποίες περιλαμβάνεται και η αγορά μετο¬ 
χών επί ακινήτων, όπως αυτές ισχύουν σε κάθε χώρα σύμ¬ 
φωνα με το άρθρο 19 § 3 Ν. 2386/1996 

4. Για την εκπλήρωση του σκοπού της προηγούμενης 
παραγράφου, η Κ.Ε.Δ. μπορεί να προαγοράζει έτοιμα ή 
υπό κατασκευή κτίρια μετά από δημόσια πρόσκληση εκ¬ 
δήλωσης ενδιαφέροντος, στην τιμή της προσφοράς τους 
και με την κατάρτιση πρόσθετης ιδιαίτερης συμφωνίας με 
τον πωλητή να προβεί, έναντι πρόσθετου ανταλλάγματος 
μέχρι το πολύ τριάντα τοις εκατό (30%) επί της τιμής προ¬ 
σφοράς, στις αναγκαίες μετατροπές, συμπληρώσεις και 
εγκαταστάσεις παντός είδους κινητού εξοπλισμού, που 
θα του ζητηθούν, σύμφωνα με τα τεύχη κτιριολογικών και 
μηχανολογικών εργασιών και εξοπλισμού που θα καταρ- 
τισθούν για το κτίριο που αγοράζεται. Για την εφαρμογή 
της δυνατότητας αυτής, απαιτείται όπως το Δ.Σ. ή το αρ- 
μοδίως εξουσιοδοτημένο όργανο της Κ.Ε.Δ. διαπιστώσει, 
μετά από αιτιολογημένη απόφαση, ότι τα ακίνητα που 
προσφέρονται όπως αυτά βρίσκονται, κατά το χρόνο της 
προσφοράς τους, δεν καθιστούν εφικτή και συμφέρουσα 
την άμεση εγκατάσταση της ενδιαφερόμενης υπηρεσίας 
σύμφωνα με τη § 4 του άρθρου 19 Ν. 2386/1996. 

5. Η καλύτερη προσφορά για την εφαρμογή της παραπά¬ 
νω αγοράς θα κρίνεται με αιτιολογημένη απόφαση του Δ.Σ. 
ή του αρμοδίως εξουσιοδοτημένου οργάνου της Κ.Ε.Δ. με¬ 
τά από ολοκλήρωση των διαπραγματεύσεων με τους ιδιο¬ 
κτήτες των κτιρίων που κρίνονται ως κατ’ αρχήν κατάλληλα 
γιατην εξυπηρέτηση του επιδιωκομένου σκοπού καιτην σύ¬ 
γκριση των τελικών τεχνικών και οικονομικών προτάσεών 
τους σύμφωνα με την § 5 του άρθρου 19 Ν. 2386/1996. 

Άρθρο 18ο 
Τρόπος αγοράς 

1. Οι αγορές ακινήτων από την Κ.Ε.Δ. για λογαριασμό 


του Ελληνικού Δημοσίου ή για λογαριασμό νομικού προ¬ 
σώπου το οποίο της ανέθεσε την εντολή, πραγματοποι¬ 
ούνται με απόφαση του Δ..Σ. ή του αρμοδίως εξουσιοδο¬ 
τημένου οργάνου της Κ.Ε.Δ., μετά από δημόσια πρό¬ 
σκληση - εκδήλωσης ενδιαφέροντος. 

2. Κατ’ εξαίρεση μπορεί να πραγματοποιηθούν αγορές 
με απευθείας διαπραγματεύσεις εάν: 

α) δεν είναι δυνατόν ή β) δεν είναι συμφέρον ή γ) δεν εί¬ 
ναι επιτρεπτό λόγω του επείγοντος της ενέργειας να 
προηγηθεί δημοσίευση πρόσκλησης εκδήλωσης ενδια¬ 
φέροντος ή δ) το προς αγορά ακίνητο είναι μοναδικό για 
την εξυπηρέτηση του σκοπού για τον οποίο προορίζεται, 
ή ε) το ακίνητο ανήκει σε Ο.Τ.Α. ή Ν.Π.Δ.Δ. ή Ν.Π.Ι.Δ. του 
ευρύτερου Δημόσιου Τομέα. 

3. Για τις αγορές με απευθείας διαπραγματεύσεις η 
απόφαση αγοράς του Δ.Σ. ή του αρμοδίως εξουσιοδοτη¬ 
μένου οργάνου της Κ.Ε.Δ. θα πρέπει να είναι ειδικά αιτιο¬ 
λογημένη. 

4. Η Κ.Ε.Δ. δύναται να προβαίνει σε αγορές εκπλειστη- 
ριαζομένων εκουσίως ή αναγκαστικώς ακινήτων συμμε¬ 
τέχοντας στους αντίστοιχους πλειστηριασμούς με από¬ 
φαση του Διοικητικού Συμβουλίου, στην οποία θα καθο¬ 
ρίζεται το ανώτατο ποσό της προσφοράς μη 
συμπεριλαμβανομένων των εξόδων που βαρύνουν τον 
υπερθεματιστή. Για τη λήψη απόφασης αρκεί εισήγηση 
με εκτίμηση της αξίας του ακινήτου απότις αρμόδιες Υπη¬ 
ρεσίες της Κ.Ε.Δ. 

Άρθρο 19ο 

Πρόσκληση εκδήλωσης ενδιαφέροντος 

1. Η πρόσκληση εκδήλωσης ενδιαφέροντος, εγκρίνεται 
από το Δ.Σ. ή το αρμοδίως εξουσιοδοτημένο όργανο της 
Κ.Ε.Δ. και ενδεικτικώς αναφέρει: 

α) Την περιοχή μέσα στην οποία θα πρέπει να βρίσκεται 
το ακίνητο. 

β) Την κατ’ ελάχιστον ή την κατά το δυνατόν με μεγαλύ¬ 
τερη προσέγγιση έκταση - εμβαδόν για γήπεδα ή οικόπε¬ 
δα και εμβαδόν ή όγκο για κτίσματα, με ειδικότερη ανα¬ 
φορά σε χώρους κύριας χρήσης και βοηθητικούς, τις επι¬ 
θυμητές ή κατά τον νόμο προβλεπόμενες θέσεις 
στάθμευσης, ως και τυχόν άλλες πρόσθετες εξυπηρετή¬ 
σεις που είναι αναγκαίες για τη χρήση που προορίζεται. 

γ) Το αναγκαίο ή επιθυμητό, επί κτιρίων, για πλήρη αυ¬ 
τοτέλεια του κτιρίου ή την αυτοτέλεια τμήματος κτιρίου ή 
την διάταξη των χώρων σε συγκρότημα κτιρίων 
δ) Το αναγκαίο ή επιθυμητό της θέσης του ακινήτου επί 
ή πλησίον οδικών αξόνων, κόμβων οδικής κυκλοφορίας 
και μέσων μαζικής μεταφοράς 
ε) Τον επιθυμητό μέγιστο χρόνο παλαιότητας ή το και¬ 
νουργές της κατασκευής του 
στ) Την προθεσμία μέσα στην οποία θα πρέπει να υπο¬ 
βληθούν οι προσφορές 

ζ) Τα έγγραφα, σχέδια και λοιπά στοιχεία τα οποία πρέ¬ 
πει να συνοδεύουν τις προσφορές και συγκεκριμένα, επί 
οικοπέδων - γηπέδων τοπογραφικό διάγραμμα, όροι δό¬ 
μησης, χρήσεις γης και προβλέψεις γενικών πολεοδομι- 
κών σχεδίων και επί κτιρίων πρόσθετα αντίγραφο οικοδο¬ 
μικής άδειας, σχέδια κατόψεων, περιγραφή του κτιρίου 
με ποιοτικά στοιχεία οικοδομικών και Η/Μ εγκαταστάσε¬ 
ων 

η) Τις φωτογραφίες του ακινήτου και 

θ) Την οικονομική προσφορά που κατατίθεται σε σφρα- 

γισμένο φάκελλο, στην οποία εκτός από το συνολικό τί¬ 
μημα, θα πρέπει ν’ αναφέρονται οι τιμές των χώρων κύ¬ 
ριας χρήσης, των βοηθητικών - αποθηκευτικών και κοινό¬ 
χρηστων χώρων, όπως και των χώρων στάθμευσης. 

ι) Υπεύθυνη δήλωση για την έγκαιρη προσκόμιση, όταν 
ζητηθούν, όλων των νομιμοποιητικών στοιχείων του προ- 
σφέροντος, τίτλων του ακινήτου, πιστοποιητικού Υποθη¬ 
κοφυλακείου κλπ 

ια) Τον χρόνο και τον τόπο υποβολής των προσφορών 
ιβ) Την χρονική διάρκεια ισχύος της προσφοράς 
ιγ) Τα έξοδα δημοσιότητας της πρόσκλησης εκδήλω¬ 
σης ενδιαφέροντος, η αμοιβή του Σ.Ο.Ε. για την εκτίμηση 
του ακινήτου που θα προκριθεί, τα οποία θα αναφέρονται 
το κάθε ένα ξεχωριστά και σε απόλυτο αριθμό, όπως και 
τα συμβολαιογραφικά έξοδα, βαρύνουν τον Πωλητή. 
ιδ) Τον τρόπο πληρωμής 

ιε) Στο κείμενο της πρόσκλησης εκδήλωσης ενδιαφέ¬ 
ροντος ή σε παράρτημα αυτής παρατίθενται οι απαιτή¬ 
σεις που πρέπει να πληρούντα ακίνητα, με την κατάτο δυ¬ 
νατόν αναλυτικότερη περιγραφή τους μέσα από προδια¬ 
γραφές υλικών και ποιότητα κατασκευής, κτιριολογικό 
πρόγραμμα, Η/Μ εγκαταστάσεις, θέρμανσης - κλιματι¬ 
σμού, αερισμού, πυρασφάλειας - πυροπροστασίας, 
εγκαταστάσεις ισχυρών και ασθενών ρευμάτων, φωτι¬ 
σμού, συστημάτων ασφαλείας, ανελκυστήρων κλπ 
ιστ) Στο κείμενο της πρόσκλησης ή σε παράρτημα αυ¬ 
τής παρατίθενται, τα κριτήρια αξιολόγησης, ο τρόπος 
βαθμολογίας και πρόκρισης του καταλληλότερου ακινή¬ 
του, όπως αναλυτικά αναφέρονται στο επόμενο άρθρο 
ιζ) Οι προσφορές που δεν θα εμφανίζουν ικανοποιητικό 
βαθμό πληρότητας ως προς τα προαναφερόμενα απα¬ 
ραίτητα στοιχεία, θα απορρίπτονται. 

ιη) Η Κ.Ε.Δ. και το Ελληνικό Δημόσιο δεν έχουν καμίαευ- 
θύνη σε περίπτωση τυπικής ή ουσιαστικής απόρριψης 
προσφοράς ή τροποποίησης της από την πρόσκληση 
προβλεπόμενης διαδικασίας αγοράς ακινήτου ή ματαίω¬ 
σης της αγοράς σε οποιοδήποτε στάδιο της διαδικασίας 
και για οποιοδήποτε λόγο 

ιθ) Κατά το διάστημα από της πρόκρισης του ακινήτου 
ή της επικύρωσης του αποτελέσματος της διαδικασίας 
επιλογής και μέχρι την υπογραφή του συμβολαίου αγο¬ 
ράς, όλες οι ενέργειες της Κ.Ε.Δ. και του πωλητή δεν πα¬ 
ράγουν καμία υποχρέωση της Κ.Ε.Δ. ή του Δημοσίου και 
κανένα αντίστοιχο δικαίωμα του Πωλητή. 

κ) Για τη τελική λήψη απόφασης της αγοράς ακινήτου 
το Δ.Σ. ή το αρμοδίως εξουσιοδοτημένο όργανο της 
Κ.Ε.Δ. αποφασίζει κατ’ ελευθέρα κρίση. 

κα) Όποιο απλό πρόσθετο στοιχείο θα μπορούσε να κρι- 
θεί αναγκαίο. 

2. Ειδικότερα για αγορές κτιρίων και για την παροχή δυ¬ 
νατότητας σε ενδιαφερομένους να ανταποκριθούν στην 
πρόσκληση εκδήλωσης ενδιαφέροντος, οι οποίοι δεν δια¬ 
θέτουν έτοιμο κτίριο σύμφωνα με τις απαιτήσεις της χρή¬ 
σης για την οποία θα χρησιμοποιηθεί το ακίνητο, μπορεί 
να ληφθούν προσφορές για υπό ανέγερση κτίρια ή υπάρ¬ 
χοντα κτίρια ή κτιριακά συγκροτήματα στα οποία θα γί¬ 
νουν μετατροπές ή μετασκευές και θα παραδοθούν, ως 
μελλοντικό, έτοιμο προς χρήση, συγκεκριμένο τελικό 
προϊόν, σύμφωνα με τα ζητούμενα από την πρόσκληση, 
ζητούνται να υποβληθούν πρόσθετα στοιχεία : 

α) Είδος και καθεστώς ιδιοκτησίας. Είδος εκπροσώπη¬ 
σης προσφέροντος. 

β) Κατάσταση παλαιότητας του προσφερομένου κτιρί¬ 


ου, σημερινή χρήση, χρόνος κατασκευής, συνολικά νόμι¬ 
μα δομημένη επιφάνεια, στοιχεία αδειών ανέγερσης, επι¬ 
φάνεια οικοπέδου, τεχνική περιγραφή οικοδομικών και 
Η/Μ εγκαταστάσεων, κτιριοδομικά και δομοστατικά στοι¬ 
χεία της κατασκευής. 

γ) Συνοπτική περιγραφή των προτεινομένων παρεμβά¬ 
σεων και διαρρυθμίσεων και τεχνικές προδιαγραφές αυ¬ 
τών. 

δ) Αρχιτεκτονικά σχέδια (κατόψεις, όψεις, τομείς) των 
κτιριακών εγκαταστάσεων που υπάρχουν. 

ε) Φάκελος τεχνικής προσφοράς η οποία θα περιλαμ¬ 
βάνει, ιδέες προτεινόμενης λύσης αξιοποίησης του ακι¬ 
νήτου, περιγραφή προτεινόμενης λύσης, Αρχιτεκτονική 
προμελέτη (σε επίπεδο μελέτης) με πλήρη σειρά σχεδίων 
κατόψεων όλων των χώρων, όψεων και τομών, προμελέ¬ 
τες κατασκευών, επισκευών, διαρρυθμίσεων και λοιπών 
εργασιών που θα γίνουν στο κτίριο, Τεχνική Έκθεση με 
τεύχος υλικών, προδιαγραφών αυτών και τρόπο κατα¬ 
σκευής (ποιοτικά στοιχεία), προμελέτες Η/Μ εγκαταστά¬ 
σεων με προσεγγιστικό προσδιορισμό των ποσοτικών και 
ποιοτικών χαρακτηριστικών τους, στοιχεία μελετητικής 
ομάδας. 

στ) Χρόνος παράδοσης του προσφερομένου κτιρίου με 
χρονοδιάγραμμα αποπεράτωσης των ενδιάμεσων διακε¬ 
κριμένων σταδίων και προβλεπομένων εργασιών με αφε¬ 
τηρία την ημερομηνία έκδοσης της οικοδομικής άδειας. 

3. Παραλείψεις ή τροποποιήσεις των στοιχείων που 
αναγράφονται στις προηγούμενες παραγράφους δεν 
επηρεάζει την εγκυρότητα της πρόσκλησης ή του διαγω¬ 
νισμού. 

4. Πρόσθετες διευκρινίσεις επί αμφιβόλων σημείωντης 
Πρόσκλησης δύναται να παρέχει η Επιτροπή διεξαγωγής 
του διαγωνισμού προ του ανοίγματος των οικονομικών 
προσφορών αυτεπαγγέλτως ή ως απάντηση σε ερωτή¬ 
ματα των προτιθεμένων να καταθέσουν προσφορά. 

Άρθρο 20ο 

Κριτήρια αξιολόγησης - Βαθμολογία Τεχνικής και 
Οικονομικής προφοράς 

1. Η πρόσκληση εκδήλωσης ενδιαφέροντος για αγορά 
ακινήτου ή σε παράρτημα, που τη συνοδεύει αναφέρει τα 
κριτήρια αξιολόγησης των προσφορών τα οποία αναλυτι¬ 
κά ή ομαδοποιημένα θα αφορούν: 

α) Θέση ακινήτου στην ευρύτερη περιοχή που βρίσκε¬ 
ται και προσβασιμότητα από οδικούς άξονες και μέσα μα¬ 
ζικής μεταφοράς. 

β) Περιβάλλων χώρος και προσπελασιμότητα εγγύτε¬ 
ρης περιοχής. 

γ) Αρχιτεκτονική λύση, λειτουργικότητα, μετατρεψιμό- 
τητα. 

δ) Υποδομή κτιρίου, ποιότητα κατασκευής. 

ε) Επάρκεια και καταλληλότητα χώρων κύριας χρήσης. 

στ) Επάρκεια βοηθητικών χώρων. 

ζ) Επάρκεια χώρων στάθμευσης. 

η) Διαμόρφωση περιβάλλοντος χώρου. 

θ) Χρόνος ανέγερσης - Χρόνος διάθεσης. 

2. Αναφέρεται ο συντελεστής βαρύτητας κάθε κριτηρί¬ 
ου ή ομάδας κριτηρίων. 

3. Προσδιορίζεται η κλίμακα βαθμολογίας και ή ελάχι¬ 
στη μερική ή συνολική βαθμολογία για την καταλληλότη¬ 
τα ή απόρριψη κάθε προσφοράς. 

4. Προσδιορίζεται ο τρόπος αναγωγής των προσφερο- 

μενών επιφανειών, υπέργειων βοηθητικών χώρων υπόγει¬ 
ων αποθηκών, υπέργειων ή υπόγειων χώρων στάθμευσης 
σε χώρους κύριας χρήσης. 

5. Για την αξιόπιστη συγκριτική αξιολόγηση των προ¬ 
σφορών προσδιορίζεται ο τρόπος υπολογισμού - συσχε¬ 
τισμού προσφερόμενων ανηγμένων επιφανειών, τεχνικής 
βαθμολογίας και οικονομικής προσφοράς, με βάση μα¬ 
θηματικό τύπο, από τον οποίο θα προκύπτει η οικονομι¬ 
κότερη προσφορά. 

Άρθρο 21ο 
Διαδικασία Αγορών 

1. Η εγκεκριμένη από το Δ.Σ. ή το αρμοδίως εξουσιοδο¬ 
τημένο όργανο της Κ.Ε.Δ. πρόσκληση εκδήλωσης ενδια¬ 
φέροντος, δημοσιεύεται τριάντα (30) τουλάχιστον ημέ¬ 
ρες πριν από την ημερομηνία κατάθεσης των προσφο¬ 
ρών, εκτός εάν διαφορετικά ορίζεται στην πρόσκληση με 
ανάρτηση στα Κεντρικά Γ ραφεία της Εταιρίας ή στο αντί¬ 
στοιχο Περιφερειακό Κλιμάκιο της Κ.Ε.Δ., στο οποίο θα 
κατατεθούν οι προσφορές και στα Γ ραφεία του αντίστοι¬ 
χου Ο.Τ.Α. και της Κτηματικής Υπηρεσίας μέσα στην πε¬ 
ριφέρεια των οποίων αναζητείται για αγορά ακίνητο. Πε¬ 
ρίληψη της πρόσκλησης δημοσιεύεται σε δύο ή περισσό¬ 
τερες ημερήσιες τοπικές ή Αθηναϊκές Εφημερίδες και 
στις περιπτώσεις που απαιτείται και στην Εφημερίδα της 
Ευρωπαϊκής Ένωσης. Το μέγεθος της δημοσιότητας θα 
πρέπει να είναι ανάλογο του προβλεπομένου τιμήματος 
αγοράς σε συνάρτηση με το κόστος δημοσιότητας. 

2. Για την αξιολόγηση των προσφορών ορίζεται Επιτρο¬ 
πή από το Δ.Σ. ή το αρμοδίως εξουσιοδοτημένο όργανο 
της Κ.Ε.Δ., η οποία αποτελείται από υπαλλήλους της 
Κ.Ε.Δ. και εάν κρίνεται σκόπιμο απότοΔ.Σ. συμμετέχει και 
εκπρόσωπος του φορέα για λογαριασμό του οποίου θα 
αγοραστεί το ακίνητο. 

3. Έργο της Επιτροπής είναι η διαπίστωση πληρότητας 
των προσφορών, η τεχνική αξιολόγηση και βαθμολογία 
αυτών, η εξαγωγή της τελικής τεχνικής βαθμολογίας, η 
αποσφράγιση των οικονομικών προσφορών και ο συσχε¬ 
τισμός τελικής τεχνικής βαθμολογίας και οικονομικών 
προσφορών για να προκύψει η πρόκριση του καταλληλό¬ 
τερου και οικονομικότερου προς αγορά ακινήτου. 

4. Το πόρισμα της Επιτροπής με τυχόν πρόσθετες πα¬ 
ρατηρήσεις υποβάλλεται από την Διεύθυνση Διαχείρισης 
στο Δ.Σ. ή το αρμοδίως εξουσιοδοτημένο όργανο της 
Κ.Ε.Δ. για λήψη κατ’ αρχάς απόφασης πρόκρισης και συ¬ 
νέχισης της διαδικασίας αγοράς. 

5. Το προκριθέν για αγορά ακίνητο, αποστέλλεται στο 
Σ.Ο.Ε. για εκτίμηση της αξίας του, μετά από οριστικοποίη¬ 
ση όλων των ποσοτικών επί μέρους και στο σύνολό τους 
μεγεθών, των αναλυτικών ποιοτικών στοιχείων και χαρα¬ 
κτηριστικών του κτιρίου, η οριστικοποίηση των προθε¬ 
σμιών σύνταξης οριστικών μελετών, μελετών εφαρμογής, 
έγκρισης αυτών από την Κ.Ε.Δ. και έκδοσης οικοδομικής 
άδειας, ως και προσδιορισμού εγγυητικών επιστολών, ρη¬ 
τρών. 

6. Ολοκληρώνεται ο έλεγχος τίτλων του προσφερομέ- 
νου ακινήτου και διαπιστώνεται εάν το Δημόσιο διεκδικεί 
ή όχι δικαιώματα επ’ αυτού. 

7. Συμφωνείται η οποιαδήποτε πρόσθετη υποχρέωση 
του πωλητή από μη δυνάμενη να προβλεφθεί από την 
πρόσκληση εκδήλωσης ενδιαφέροντος ιδιαιτερότητα 
του προσφερομένου ακινήτου. 


8. Διενεργούνται διαπραγματεύσεις από Επιτροπή η 
οποία ορίζεται από το Δ.Σ. ή το αρμοδίως εξουσιοδοτημέ¬ 
νο όργανο της Κ.Ε.Δ. ως εις την § 2 του παρόντος άρθρου. 

9. Η λήψη τελικής απόφασης απότοΔ.Σ. ή το αρμοδίως 
εξουσιοδοτημένο όργανο της Κ.Ε.Δ. για αγορά ακινήτου 
λαμβάνεται κατ’ ελευθέραν αυτού κρίση. 

Άρθρο 22ο 
Συμβόλαιο Αγοράς 

Μετά τη λήψη τελικής απόφασης καλείται ο προσφέρων 
για υπογραφή του συμβολαίου αγοράς στο οποίο εκτός 
από την περιγραφή του ακινήτου ως έχει και αγοράζεται 
ή ως μελλοντικό έτοιμο προς χρήση τελικό προϊόν, συμ- 
φωνούνται: 

1. Το τίμημα και ο τρόπος καταβολής αυτού. Σε περί¬ 
πτωση αγοράς μελλοντικού έτοιμου τελικού προϊόντος, 
για την εκάστοτε καταβολή δόσης ορίζεται η εκπλήρωση 
των υποχρεώσεων του πωλητή για την πρόοδο των εργα¬ 
σιών, σε συνάρτηση με την εφαρμογή του χρονοδια¬ 
γράμματος εκτέλεσης αυτών, ο τρόπος πιστοποίησης 
της εκτέλεσης αυτών και όποιες άλλες προϋποθέσεις τυ¬ 
χόν συμφωνηθούν. 

2. Η προθεσμία παράδοσης του κτιρίου έτοιμου προς 
χρήση και οι τμηματικές προθεσμίες προόδου των εργα¬ 
σιών. Οι χρόνοι προσωρινής και διοικητικής παραλαβής 
και οριστικής παραλαβής ως και ο τρόπος και χρόνος 
γνωστοποίησης στον πωλητή τυχόν παρατηρήσεων των 
Επιτροπών παραλαβής και ο χρόνος εκτέλεσης των ερ¬ 
γασιών που δεν έχουν εκτελεσθεί. 

3. Οι προθεσμίες εκπόνησης των οριστικών μελετών, 
έγκρισης αυτών από την Κ.Ε.Δ. υποβολής φακέλου για έκ¬ 
δοση οικοδομικής άδειας, εκπόνησης μελετών εφαρμο¬ 
γής, εκπόνησης κατά περίπτωση ειδικών μελετών και 
όποιες άλλες ειδικότερες προθεσμίες έχουν συμφωνηθεί 
για την ολοκλήρωση κατασκευής του κτιρίου. 

4. Οι υποχρεώσεις του πωλητή για την παροχή των ανα¬ 
γκαίων πληροφοριών, στοιχείων και διευκολύνσεων προς 
το όργανο που ορίζεται από την Κ.Ε.Δ. για την παρακο¬ 
λούθηση της κατασκευής του κτιρίου. 

5. Το ποσόν καιη διάρκεια της εγγυητικής επιστολής κα¬ 
λής εκτέλεσης των εργασιών που συμφωνούνται με το 
συμβόλαιο ως και των τμηματικών καιτελικής παράδοσης 
του κτιρίου κλππου θα αποτελέσουν λόγους κατάπτωσης 
της εγγύησης. Το ποσόν της εγγυητικής επιστολής καλής 
εκτέλεσης των όρων του συμβολαίου σύμφωνα με τα 
προβλεπόμενα στις § 3 και 4 του άρθρου 7 του παρόντος 
Κανονισμού δεν μπορεί να είναι κατώτερο του 10% του 
συνολικού τιμήματος αγοράς, εκτός εάν διαφορετικά 
αναφέρεται στην πρόσκληση εκδήλωσης ενδιαφέρο¬ 
ντος. 

6. Οι ποινικές ρήτρες για μην μη έγκαιρη περάτωση των 
τμηματικών προθεσμιών και τελικής παράδοσης του κτι¬ 
ρίου. Οι ποινικές ρήτρες παρακρατούνται από τις τμημα¬ 
τικές καταβολές και εάν το ποσό αυτών δεν επαρκεί, ει- 
σπράττονται από τις εγγυητικές επιστολές. 

7. Σε περίπτωση παραβίασης συμφωνηθείσας ημερο¬ 
μηνίας σταδιακής περάτωσης εργασιών ή τμηματικής ή 
τελικής παράδοσης του κτιρίου από υπαιτιότητα ή αδυ¬ 
ναμία του πωλητή, δικαιούται αυτομάτως ο αγοραστής, 
χωρίς τήρηση οποιουδήποτε άλλου όρου, να προβαίνει 
με δαπάνες του, συμψηφιζόμενες στο τμήμα, στην συνέ¬ 
χιση εργασιών αποπεράτωσης του κτιρίου. 

8. Στην περίπτωση που καταστεί αναγκαία η αγορά από 
το Ελληνικό Δημόσιο ή την Κ.Ε.Δ. νέων, πρόσθετων και 
συμπληρωματικών εργασιών ή μελετών, οι οποίες δεν 
ήταν δυνατόν να προβλεφθούν μέχρι της υπογραφής του 
συμβολαίου 

α) Είναι στη διακριτική ευχέρεια και επιλογή του Ελλη¬ 
νικού Δημοσίου και της Κ.Ε.Δ. 

β) Αποτελεί υποχρέωση ανάληψης ευθύνης πώλησης 
του πωλητή. 

γ) Η αγορά των νέων εργασιών ή μελετών πραγματο¬ 
ποιείται με την υπογραφή νέου συμβολαίου αγοράς, νέου 
αντικειμένου, το οποίο θα αποτελεί προέκταση του αρχι¬ 
κού συμβολαίου αγοράς. 

δ) Η ανάθεση εκτέλεσης ή εκπόνησης αυτών σε τρίτη 
τεχνική Εταιρία ή Μελετητικό γραφείο αποτελεί δικαίωμα 
του Ελληνικού Δημοσίου και της Κ.Ε.Δ. και υποχρέωση 
του πωλητή για παροχή των απαραίτητων διευκολύνσεων 
και μη παρεμβολής οποιονδήποτε εμποδίων ή κωλυμά¬ 
των στον τρίτο ανάδοχο για την εκτέλεση των νέων εργα¬ 
σιών 

ε) Η κοστολόγηση των νέων εργασιών οι οποίες πιθανόν 
να ανατεθούν στον πωλητή μπορεί να γίνει με κατ’ αναλο¬ 
γία εφαρμογή των διατάξεων του άρθρου 43 § 3β και 3γ 
του Π.Δ. 609/1985 με τιμές ΑΤΟΕ, ΑΤΗΕ και ΑΤΕΟ κατάτο 
χρόνο της νέας συμφωνίας, με προσυμφωνημένη με το 
αρχικό συμβόλαιο, ποσοστιαία επ’ αυτών έκπτωση, λαμ- 
βανομένων υπόψη του εμπορικού κέρδους, των γενικών 
εξόδων και του Φ.Π.Α., ή με άλλο τρόπο επίσης προσυμ- 
φωνημένο με το αρχικό συμβόλαιο. 

στ) Η κοστολόγηση νέων μελετών οι οποίες πιθανόν να 
ανατεθούν στονπωλητή, μπορεί να γίνει με κατ'αναλογίαν 
εφαρμογή των διατάξεων περί αμοιβών εκποίησης Μελε¬ 
τών Δημοσίων Έργων με προσυμφωνημένη με το αρχικό 
συμβόλαιο ποσοστιαία επ'αυτών έκπτωση ή με άλλο τρό¬ 
πο επίσης προσυμφωνημένο με το αρχικό συμβόλαιο. 

ζ) Οιτυχόν αυξομειώσεις ειδών, υλικώνή μηχανημάτων, 
ποιότητας και ποσότητας εργασιών, από αυτές που έχουν 
συμφωνηθεί με το αρχικό συμβόλαιο, συμψηφίζονται στο 
κόστος των νέων εργασιών για τη διαμόρφωση του κό¬ 
στους αυτών. 

ΚΕΦΑΛΑΙΟ ΣΤ 
ΑΝΤΙΠΑΡΟΧΕΣ 
Άρθρο 23ο 

Τρόποι Αντιπαροχών - Διαδικασία 

1. Η Κ.Ε.Δ. μετά από απόφαση του Δ.Σ. ή του αρμοδίως 
εξουσιοδοτημένου οργάνου μπορεί να προβαίνει στην 
αξιοποίηση των οικοπέδων, που διαχειρίζεται, με ανοικο¬ 
δόμηση αυτών, με αντιπαροχή ποσοστών στο οικόπεδο 
μαζί με τις οριζόντιες ιδιοκτησίες, που αντιστοιχούν σ’ αυ¬ 
τά, λόγω εργολαβικού ανταλλάγματος. Η ανοικοδόμηση 
με αντιπαροχή μπορεί να γίνει: 

α) Με δημόσιο πλειοδοτικό διαγωνισμό, μετά από σύ¬ 
νταξη με μέριμνα των αρμοδίων Υπηρεσιών της Κ.Ε.Δ. 
πλήρους μελέτης για την ανοικοδόμηση του οικοπέδου 
στην οποία θα περιλαμβάνεται, πλήρης αρχιτεκτονική, 
στατική, ηλεκτρομηχανολογική, και υδραυλική μελέτη, 
τεχνική περιγραφή, συγγραφή υποχρεώσεων, προθε¬ 
σμία αποπεράτωσης, πίνακα ποσοστών συνιδιοκτησίας 
και κατανομής δαπανών κοινοχρήστων και κοινοκτήτων 
ιδιοκτησιών, πίνακα αποτίμησης κάθε διηρημένης ιδιο¬ 
κτησίας ή ορόφου, που θα προβλέπεται να ανεγερθούν 


και θα είναι καθορισμένες και θα λαμβάνονται ως πλήρως 
αποπερατωμένες και σχέδιο της καταρτισθησομένης ερ¬ 
γολαβικής συμβάσεως, και προσυμφώνου περί της στα¬ 
διακής μεταβιβάσεως των ποσοστών του οικοπέδου πε- 
ριέχοντος και διατάξεις για την καταρτησθησόμενη ορο- 
φοκτησία ως και κάθε άλλο στοιχείο που επιβάλλεται ή 
κρίνεται σκόπιμο κατά τις υπάρχουσες συνθήκες ή απαι¬ 
τεί η φύση του έργου. Η αποτίμηση της αξίας των αντιπα- 
ρεχομένων ιδιοκτησιών και του συνόλου ιδιοκτησιών που 
θα ανεγερθούν, θα καθορίζεται σύμφωνα με συγκεκριμέ¬ 
νους συντελεστές αξίας, της κάθε διηρημένης ιδιοκτη¬ 
σίας, θα εκφράζεται σε απόλυτες ή σχετικές τιμές και θα 
αναφέρεται σε σχετικό πίνακα στη διακήρυξη. 

β) Με πρόσκληση εκδήλωσης ενδιαφέροντος, όπου οι 
ενδιαφερόμενοι θα καλούνται να υποβάλουν πλην της 
προσφοράς ποσοστού αντιπαροχής ιδέες για τον τρόπο 
αξιοποίησης του οικοπέδου με αρχιτεκτονική, στατική, 
ηλεκτρομηχανολογική, υδραυλική προμελέτη, τεχνική 
συγγραφή υποχρεώσεων, πίνακα ποσοστών συνιδιοκτη- 
σίας κατανομή δαπανών, κοινοχρήστων και κοινοκτήτων, 
σχέδιο σταδιακής μεταβίβασης ποσοστών οικοπέδου, και 
κάθε άλλο στοιχείο που θα επιβάλλεται από τη φύση του 
έργου. Στη διακήρυξη θα καθορίζονται τα κριτήρια και ο 
τρόπος αξιολόγησης των προσφορών. 

γ) Με απ’ ευθείας διαπραγματεύσεις, όταν δεν είναι δυ¬ 
νατόν ή συμφέρον να γίνει διαγωνισμός όπως σε περι¬ 
πτώσεις συνιδιοκτητών οικοπέδων ή συνιδιοκτητών πα¬ 
λαιών οικημάτων. 

2. Γιατις αντιπαροχές οι οποίες αποσκοπούν σε οικονο¬ 
μική εκμετάλλευση του ακινήτου εφαρμόζονται οι διατά¬ 
ξεις του Αστικού Δικαίου. Για τις αντιπαροχές οι οποίες 
αποσκοπούν σε στέγαση Δημόσιας Υπηρεσίας ή άλλης 
Υπηρεσίας κοινής ωφέλειας εφαρμόζονται οι διατάξεις, 
περί δημοσίων έργωντου Ν. 1418/1984, όπως αυτός ισχύ¬ 
ει σήμερα. 

3. Για τις αντιπαροχές στις οποίες εφαρμόζονται οι δια¬ 
τάξεις του Αστικού Δικαίου, εισηγείται η Διεύθυνση Δια¬ 
χείρισης και για τις αντιπαροχές στις οποίες εφαρμόζο¬ 
νται οι διατάξεις του Ν. 1418/1984, εισηγείται η Διεύθυν¬ 
ση Έργων. 

Άρθρο 24ο 

Πλειοδοτικοί διαγωνισμοί- 
Πρόσκληση εκδήλωσης ενδιαφέροντος 

1) Η διακήρυξη αναρτάται και δημοσιεύεται σύμφωνα 
με τα προβλεπόμενα στο άρθρο 5 § 2 του παρόντος Κα¬ 
νονισμού, αναφέρει δε και καλείτους ενδιαφερομένους: 

α) Να υποβάλλουν μέσα σε προθεσμία όχι μικρότερη 
τωντριάντα (30) ημερών απάτην δημοσίευση προσφορές 
σε ακέραιες μονάδες των προσφερομένων στην Κ.Ε.Δ. 
ποσοστών αντιπαροχής σύμφωνα με τον πίνακα αποτίμη- 
σηςτης αξίας των διηρημένων ιδιοκτησιών καιτονπίνακα, 
στον οποίο θα εμφαίνονται οι προσφερόμενες επί μέρους 
ιδιοκτησίες στην Κ.Ε.Δ., για την κάλυψη του ποσοστού 
της αντιπαροχής 

β) Να θέσουν βασικούς όρους σχεδίου εργολαβικής 
σύμβασης, που θα καταρτισθεί, σχεδίου προσυμφώνου 
περί σταδιακής μεταβίβασης των ποσοστών του οικοπέ¬ 
δου, στο οποίο θα περιέχονται και διατάξεις για την ορο- 
φοκτησία που θα καταρτισθεί, όπως επίσης και κάθε άλ¬ 
λο στοιχείο που απαιτείται ανάλογα με τις συνθήκες και τη 
φύση του έργου. 

γ) Τα προσόντα αυτών που μπορούν να λάβουν μέρος 
στο διαγωνισμό 

δ) Εγγυητική επιστολή σύμφωνα με τα αναφερόμενα 
στο άρθρο 7 § 3 και 4 του παρόντος Κανονισμού, ποσού 
όχι μικρότερου του 5% της αξίας του οικοπέδου, όπως 
αυτή αποτιμάται από την Κ.Ε.Δ 

ε) Σε σχέση με το περιεχόμενο, τον τύπο των προσφο¬ 
ρών, την διαδικασία διεξαγωγής της δημοπρασίας, ανα- 
κηρύξεως πλειοδότου, κατακυρώσεως του αποτελέσμα¬ 
τος του διαγωνισμού θα εφαρμόζονται ανάλογες διατά¬ 
ξεις του παρόντος Κανονισμού ή του Ν. 1418/1984. 

2) Η πρόσκληση εκδήλωσης ενδιαφέροντος δημοσιεύ¬ 
εται σύμφωνα με τα προβλεπόμενα στην προηγούμενη 
παράγραφο, θα αναφέρει και θα καλεί τους ενδιαφερο¬ 
μένους: 

α) Μέσα σε προθεσμία όχι μικρότερη των δύο (2) μηνών 
από τη δημοσίευση να υποβάλουν προσφορές, ξεχωρι¬ 
στά για τα αιτούμενα τεχνικά στοιχεία (σχέδια, τεύχη, 
συγγραφές ) όπως αυτά αναλυτικά θα ζητούνται και κε- 
χωρισμένως σφραγισμένο φάκελλο με τους οικονομι¬ 
κούς όρους της προσφοράς, ιδία το ποσοστό της αντιπα¬ 
ροχής, ολογράφως και αριθμητικώς. 

β) Να υποβάλουν σχέδιο εργολαβικής σύμβασης που 
θα καταρτισθεί, σχέδιο προσυμφώνου περί σταδιακής με¬ 
ταβίβασης των ποσοστών του οικοπέδου, στο οποίο θα 
περιέχονται και διατάξεις για την οροφοκτησία που θα κα- 
ταρτισθεί, όπως επίσης και κάθε άλλο στοιχείο που απαι¬ 
τείται ανάλογα με τις συνθήκες και τη φύση του έργου. 

γ) Τα κριτήρια αξιολόγησης των προσφορών, συντελε¬ 
στές βαρύτητας των κριτηρίων, βαθμολογία και τον τρό¬ 
πο υπολογισμού και συσχετισμού της τεχνικής βαθμολο¬ 
γίας με την οικονομική προσφορά για την συγκριτική αξιο¬ 
λόγηση των προσφορών 

δ) Τα προσόντα αυτών που μπορούν να λάβουν μέρος 
στο διαγωνισμό 

ε) Να καταθέσουν εγγυητική Επιστολή σύμφωνα με την 
προηγούμενη παράγραφο 

στ) Σε σχέση μετις διαδικασίες του διαγωνισμού, κατα- 
κύρωσης αποτελέσματος θα εφαρμόζονται ανάλογες 
διατάξειςτου παρόντος Κανονισμού ή του Ν. 1418/1984. 

3) Όλα τα έξοδα του διαγωνισμού και δημοσιεύσεις τα 
οποία το καθένα χωριστά και σε απόλυτες τιμές, η αμοιβή 
του ΣΟΕ γιατην εκτίμηση της αξίας του οικοπέδου καιτων 
αντιπαρεχομένων ιδιοκτησιών, αναφέρονται στην διακή¬ 
ρυξη ή πρόσκληση ενδιαφέροντος και βαρύνουντον ανά- 
δοχο, όπως επίσης και άλατα έξοδα κατάρτισης των σχε¬ 
τικών συμβάσεων, των πράξεων σύστασης οριζόντιας 
ιδιοκτησίας, συμβολαιογραφικά έξοδα και έξοδα μετα¬ 
γραφών βαρύνουντον ανάδοχο και η Κ.Ε.Δ. δεν έχει κα¬ 


μία οικονομική υποχρέωση για την εκτέλεση της σύμβα¬ 
σης. 

4) Το Δ.Σ. ή το αρμοδίως εξουσιοδοτημένο όργανο της 
Κ.Ε.Δ. αποφασίζει κατ’ ελευθέραν κρίση. 

5) Η Κ.Ε.Δ. δεν υποχρεούται σε καμμία περίπτωση σε 
παροχή αποζημίωσης προς τους υποβάλλοντες προσφο¬ 
ρά. 

Άρθρο 25ο 

Σύμβασης Αντιπαροχής 

Η σύμβαση αντιπαροχής καταρτίζεται σύμφωνα με τα 
οριζόμενα από την διακήρυξη του διαγωνισμού ή της πρό¬ 
σκλησης εκδήλωσης ενδιαφέροντος και ανάλογα τις σχε¬ 
τικές διατάξειςτου Αστικού Δικαίου ή του Ν. 1418/1984. 

ΚΕΦΑΛΑΙΟ Ζ 
ΤΕΛΙΚΕΣ ΔΙΑΤΑΞΕΙΣ 

Άρθρο 26ο 
Διατάξεις Νόμων. 

Ειδικές διατάξεις νόμων που προβλέπουν την χωρίς 
διαγωνισμό εκμίσθωση ή εκποίηση ακινήτων του Δημοσί¬ 
ου, ως και διατάξεις που προβλέπουν την παραχώρηση 
των κατεχομένων δημοσίων κτημάτων και ανταλλαξίμων 
Μουσουλμανικών κτημάτων στους κατέχοντες αυτά εξα¬ 
κολουθούν να ισχύουν. 

Όπου στις διατάξεις αυτές αναφέρεται η Διεύθυνση Δη¬ 
μοσίων Κτημάτων ή Διεύθυνση Ανταλλαξίμων Μουσουλ¬ 
μανικών Κτημάτων, ή αρμόδια Κτηματική Υπηρεσία ή 
Δ.Ο.Υ. ή άλλη Δημόσια Υπηρεσία, από της ισχύος του 
ν.973/1979, όπως αυτός έχει τροποποιηθεί και ισχύει στο 
σύνολό του, νοείται η Κ.Ε.Δ. 

Άρθρο 27ο 

Τροποποίηση Διατάξεων 

Οι διατάξειςτου παρόντος Κανονισμού τροποποιούνται 
ή συμπληρούνται, ή καταργούνται με πρόταση του Διοι¬ 
κητικού Συμβουλίου της Κ.Ε.Δ. και απόφαση του Υπουρ¬ 
γού Οικονομίας και Οικονομικών η οποία δημοσιεύεται 
στην Εφημερίδα της Κυβερνήσεως. 

Η ισχύς του παρόντος Κανονισμού αρχίζει από τη δη¬ 
μοσίευση του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




